Гъоркьа тIаде гурел, тIаса гъоркье гIуцIулел партиял\n"Родина" партиялъул цевехъан Алексей Журавлёв\nДагъистаналдаса 14 чияс лъазабуна жидеца "Родина" партиялдаса инкар гьабулеб бугилан. Щаяли мухIканлъизабулеб гьечIо, гIицIго нухмалъулесулгун данде ккечIин абун гурони. Гьебго заманалда Москваялдаса Дагъистаналде рачIун руго "ветераназул" партиялдаса ваиклзабиги. Гьелъие гIиллалъун ккана дагьалъ цере рищиязда бергьарал гьеб партиялдаса вакилзабаздаги Буйнакскиялъул нухмалъиялдаги гьоркьоб лъугьараб рагIи дандеккунгутIи.\n28 октябралда жал «Родина» партиялдаса нахъе унел ругин лъазабуна Дагъистаналдаса 14 чияс. ЧIванкъотIун гьелъие гIилла бихьизабулеб гьечIо, амма прессаялдасан гьез тIибитIизабураб лъазабиялда абулеб буго партиялъул нухмалъулев МухIамадрасул ГIумаровас жидедехун ритIухълъи гьечIолъи бихьизабунила.\nГьеб кагътида гъоркь гъулбас лъун буго МахIачхъалаялда аскIоб бугеб Красноармейское росдал вукIарав бетIер, гьанже «Агрария» компаниялъул гендиректор Абубакар КъурбанисмагIиловас, МахIачхъалаялъул депутатлъун вукIарав Набиюла КъурбанисмагIиловас ва цогидаз.\nЭР-гун букIараб гара-чIвариялда «Родина» партиялъул пресс-хъулухъалъул нухмалъулей Жемилят Ибрагьимовалъ бицухъе, гьел кколел рагIула исана сентябралда рукIарал рищиязда МахIачхъала шагьаралъул депутатазул гIуцIиялде рорчIичIолъиялда ракIхварал «Родинаялъул» вакилзаби. Шагьаралъул депутатлъун вахъун вуго гьезул кIиго чи.\nДагъистаналда гьеб партия гIуцIаралдаса чанго моцI гурони гьечIо. Гьединлъидал гьелъул фракция гьечIо республикаялъул парламенталда. Гьелъие нухмалъи гьабулеб буго цеве «Дагавтодор» гIуцIиялда вукIарав МухIамадрасул ГIумаровас.\nРеспубликаялда партиял хасаб идеялъе гIоло гIуцIуларин бицунеб буго журналист ИсмагIилил МухIамадица.\nИсмагIилил МухIамад: «Дида ракIчIун лъала Дагъистаналдаги Россиялдаги халкъалъул пикруги цолъун гIуцIараб партия цониги гьечIо. Гъоркьа тIаде гурел, тIаса гъоркьехун гIуцIарал руго. Гьединлъидал тIалъиялъе хIажат букIинчIебани, тIадчагIаз рес кьолароан республикаялда гьеб гIуцIизеги».\nДагъистаналда «Родина» гIуцIаралдаса чанго моцI гурони гьечIо.\nГьединго 28 октябралда Буйнакск шагьаралде рачIун рукIана Москваялдаса «ветераназул» партиязул вакилзаби. Исана сентябралда республикаялда рищиял тIоритIаралдаса гьеб партиялъул вакилзабаздаги Буйнакскиялъул нухмалъиялдаги гьоркьоб рагIи дандеккунгутIи лъугьун буго.\nГьезул I7 чи ворчIун вуго шагьаралъул депутатазул гIуцIиялде. ХутIарав ункъо чи вуго «Единая Россиялдаса». Гьедин жидехъе хъулухъалги кьун, нахъе аян абулеб буго «ветераназ». Амма гьеб данде кколеб гьечIо шагьаралъул тIалъиялъе.\n«Ветераназ» лъазабулеб буго жидеца ГIусман ГIусмановасул рахъкквезе бугин мэрасул рищиязда.\nГьабсагIаталда Буйнакск шагьаралда бугеб ахIвал-хIалалъул хIакъалъулъ гьадин бицунеб буго ЭР-ялъе гьеб шагьаралдаса жамгIияв хIаракатчи МухIамад Гъазиевас.\nМухIамад Гъазиев: «Гьазда хадуб чан гьабулеб гIадин, гьал депутатазда хадур лъугьун, гьел ругел бакIал сверун ккун, полициялъул «бобикал» рачIунел руго зама-заманалдасан. Цинги ахIулеб буго дуда тIад ГАИялъ гIакIа къотIун бугин, полициялде вачIайин. ГАИялъул гIакIабазул тIалаб гьанже полициялъищин гьабизе байбихьарабин гьикъула гьезда депутатаз.\nЖибго полициялда жанисан нижехъе щвараб баяналда рекъон, щиб гьануги гьел чагIи «гIайибияллъун гьаризе» кьураб тIадкъай рагIула. Америкаялъул детективазда гурони бихьун букIинчIо гьединаб жо. Амма гьел полициялъулал жалго гIезегIан лъикIал гIолохъаби руго. ТIадегIанаб лъайги бугел, гIамалги лъикIал. Гьедизеги гьедун гьез жидецагоги баулеб буго гьел депутатаздаса жидее къваригIараб жо гьечIила, гIицIго тIасахун кьураб тIадкъай гурони.\nКидалъагIан гьаб жо хIехьолеб? Кир аниги – гIарац, лъимал ясли-ахалде кьезе – гIарац, азарханаялде ине ккани – гIарац… Хъулухъал къваригIани – гIарац… Гьеле гьелъ рахъарал руго гъол гIолохъабиги къватIире. Бичулеб буго шагьар анисанги-добасанги. Шагьар жидер бугин, жакъа тIалъиялде вачIарав чиясулги гьесул тухум-кьибилалъухъгийищин гьебилан суал лъолеб буго гьел гIолохъабаз».\nГьединго 27 октябралда Гъизилюрт мухъалъул ЦIияб ЧIикIаб росулъги букIун буго митинг. Гьеб росдал бегавуллъиялде кандидатура лъурав Арсен Шейхов абурав чиясул кандидатураялда ракI рекъолеб гьечIоан гьезул. Гьединав чиясда божилъи гьабизе кIоларин жидеда, тIадежоялъе гьеб мухъалъул нухмалъиялда ругин Шейховасул гIагарлъиялъул чагIи, гьединлъидалги гьес жиндиего бокьар-бокьараб гьабизе.


Гандбол, Венгрия: прямая трансляция Венгрия, результаты, матчи, состав.\nМир Норвегия - Венгрия 2019-01-23 17:00:00 2019-01-23 17:00:00 Венгрия прямая трансляция, результаты, таблица и детали матчей (бомбардиры, красные карточки). Не известно 23 января 2019 17:00 Норвегия 35:26 Венгрия Чемпионат Мира 2019. Мужчины\nМир Венгрия - Тунис 2019-01-20 17:00:00 2019-01-20 17:00:00 Венгрия прямая трансляция, результаты, таблица и детали матчей (бомбардиры, красные карточки). Не известно 20 января 2019 17:00 Венгрия 26:21 Тунис Чемпионат Мира 2019. Мужчины\nМир Дания - Венгрия 2019-01-19 19:30:00 2019-01-19 19:30:00 Венгрия прямая трансляция, результаты, таблица и детали матчей (бомбардиры, красные карточки). Не известно 19 января 2019 19:30 Дания 25:22 Венгрия Чемпионат Мира 2019. Мужчины\nМир Швеция - Венгрия 2019-01-17 19:30:00 2019-01-17 19:30:00 Венгрия прямая трансляция, результаты, таблица и детали матчей (бомбардиры, красные карточки). Не известно 17 января 2019 19:30 Швеция 33:30 Венгрия Чемпионат Мира 2019. Мужчины\nМир Венгрия - Египет 2019-01-16 17:00:00 2019-01-16 17:00:00 Венгрия прямая трансляция, результаты, таблица и детали матчей (бомбардиры, красные карточки). Не известно 16 января 2019 17:00 Венгрия 30:30 Египет Чемпионат Мира 2019. Мужчины\nМир Венгрия - Катар 2019-01-14 14:30:00 2019-01-14 14:30:00 Венгрия прямая трансляция, результаты, таблица и детали матчей (бомбардиры, красные карточки). Не известно 14 января 2019 14:30 Венгрия 32:26 Катар Чемпионат Мира 2019. Мужчины\nМир Венгрия - Ангола 2019-01-13 17:00:00 2019-01-13 17:00:00 Венгрия прямая трансляция, результаты, таблица и детали матчей (бомбардиры, красные карточки). Не известно 13 января 2019 17:00 Венгрия 34:24 Ангола Чемпионат Мира 2019. Мужчины\nМир Аргентина - Венгрия 2019-01-11 17:00:00 2019-01-11 17:00:00 Венгрия прямая трансляция, результаты, таблица и детали матчей (бомбардиры, красные карточки). Не известно 11 января 2019 17:00 Аргентина 25:25 Венгрия Чемпионат Мира 2019. Мужчины


Шамил мухъ: MaгIарухъ - Авар Басмабазул Цолъи\nMaгIарухъ » Мухъал, шагьарал ва росаби » Шамил мухъ\nШамил мухъ. Лъахъ\nШамил мухъ. Гьидалъ\nШамил мухъ. Гьолокь\nКIодосордо –хасел чIараб сордо\nТарих / Маданият / Шамил мухъ\nГьидерил росабазда гьоркьоб гьитIинаб бугониги Лъахъ росдал тарих лъугьа-бахъиназ бечедаб буго. Руго гьенир жакъа къоялда нахъе цIунун хутIарал ва заманаялъ хисизаруралги гIадатал. Жакъа бицен гьабизе бокьун буго цогидал росабалъго гIадин,


Тохтураз кумек гьабичIого тарав Билал\n2 моцI барав Билял ТIалхIатов, Авг2015\nМахIачхъалаялъул азарханаялдаса захIматаб хIалалда бугеб, гьабуралдасаго сакъкатлъаби ругеб лъимер рокъобе битIун, тIокIаб агъаз гьабичIого танин абулеб буго лъимадул эмен ТIалхIатов Къурбаница. Гьел къояз лъимер цIидасан азарханаялде къабул гьабун буго жамгIияталъул квербакъиялдалъун, амма щибго тIалаб гьаби гьечIин тохтуразл рахъалдасанилан абулеб буго гьес.\nКIиго моцI барав ТIалхIатов Билял гьавураб къоялдаса нахъе гидроцефалия ва гьодил мохъалъул грыжа бугев, гьабураб къоялдаса нахъе азарханаялда тохтуразул бербалагьиялда гъоркь вукIине кколев вукIун вуго, амма Дагъистаналъул республикаялъулаб Лъималазул азарханаялда цогидал чIахIиял лъимал ругеб гIаммаб палатаялда тун, лъимадул гьенисан тIадеги инфекция ккун бакьазе операция гьабизе ккун буго. Гьелдаса хадуб, 19 июлалда лъимада хьул гьечIилан абун гьел рокъоре ритIун руго. Лъимадул эмен Къурбан ТIалхIатовас баян гьабухъе, цIа бахун, ва рагьарал ругънар ругеб лъимер кин бугебали тохтур вачIун гьечIо гьезухъе щвезе, жалго хехаб кумекалъул машина ахIун азарханаялде индал, гьел рокъоре ралагьизарун руго. Гьеб х1алалда кIиго анкъидаса цIикIкIун заман бан буго гьез.\nТIалхIатов Къурбан: «39 бахун букIана гьесул цIа, тохтуразин абуни цIорораб лъеца жанисан чурулеб букIана кванирукъ, цIа гIодобе ккезабизейилан абун, гьебги бакьада операция гьабураб ругъун сахлъилалде, цинги ритIана рокъоре, гьодил мохъалда грыжа бугеб ва гидроцефалия бугеб лъимер реанимациялде къабул гьабулеб гьечIо.\nРахIмуялъул гIуцIабазул кумакалдалъун, нижецаго республика тун бачинин лъимерин социалиял гьиназда хъвана кумак гьарун, гьенисан «Сердцем мы вместе» абураб рахIмуялъул проекталъ Сахлъи цIуниялъул министерлъиялде кIалъан, гьенисан тIалаб гьабуна азарханаялде къабул гьари, амма гьанжеги ниж кинго реанимациялде къабул гьарулел гьечIо, гIаммаб палатаялда тун руго, гIицIго Москваялде лъимер бачине квота щвелилан хьул буго. Тохтураз хвезегIан тIалаб гьабейин пенсияги бахъейин, цинги къадар бугеб мехалда хвелилан ритIана ниж рокъоре, гьабсагIатги щайин ахIи бахъинабурабилан кIалгьикъиял щвана».\nТIалхIатовазул хъизам кколеб буго Лаваша мухъалъул Хъупа росулъа, лъимер гьабизе заман щведал Къурбанил хъизам МахIачхъалаялъул ТIоцебесеб лъимал гьарулеб рокъой йегизаюн йиго. Гьениб лъикIаб букIинин тIалаб-агъазилан абун. Кесароево ссуй гьабун тохтураз 10 азарго гъурущ тIалаб гьабун бугила гьесухъа, цинги лъимер унтараб букIиндал, лъимер гьабизе бугеб заманалдаго эбелалъул букIун бугин унтабийилан абун хъвай-хъвагIайиги гьабун гьел ритIун ругила Республикаялъулаб лъималазул азарханаялде. Амма лъимер гьабизе йигеб заманалда гьелъухъ халгьабиял тIоритIун хъвай-хъвагIаял гьарураб документазда гьей тIуян сахай, щибго унти гьечIей йигилан хъван бугила. Лъимал гьарулеб рукъалъул тохрураз гIайиб жидедего ккечIого букIиналъе хъван бугин гьединилан абулеб буго «Инстаграм» социялияб гьиналда бугеб «Сердцем мы вместе» абураб рахIмуялъул проекталъул вакил Лейлаца.\nГьеб проект социалияб гьиналда гIуцIаралдаса нахъе Дагъистаналдаса гIадамаз хъвалила азарханаязда бугеб тIасанккеялда хурхун. Жидеца ТIалхIатовазул лъимер азарханаялде къабул гьабулеб гьечIилан Сахлъи цIуниялъул министерлъиялде гIарз гьабидал, гьез бокьичIогон нахъеги къабул гьабунила лъимер азарханаялде.\nЛейла: «Гьединаб хIалалда бугеб лъимер хехаб кумакалъул машинаялда азарханаялде бачIиндал гьез тIад буссун рокьоре ралагьизарун руго, гьабизе кIолеб жо гьечIилан. Гьелдаса хадуб, нижеца Сахлъи цIуниялъул министерлъиялде ахIун, гьенисан Лъималазул гIемерпрофилазул азарханаялъул бетIерав тохтур хисулей Бурлият Имамудиновалъ хадуй жийго ун рачун руго лъимерги эбелги азарханаялде. Цинги бадибчIвайги гьабун буго, щайин ахIи бахъинабураб, лъимаде щибго гьабун бажаруларин абун. ГьабсагIаталда нижеца Пачалихъияб Думаялъул депутат Мария Кожевниковагун бухьен гьабун, гьелъ тIалаб гьабуна ТIалхIатов Билялие квота Москваялда азарханаялда вегизавизе, гьелдаса цебе Дагъистаналъул тохтураз гьеб квота кьолеб букIинчIо батI-батIиял гIиллаби рачун».\nГьабсагIаталда ТIалхIатовазул хъизам хIадурулеб буго Москаваялде роржине, амма гьединал захIматал анцI-анцI лъимал холин, тохтуразул кумак щвечIогон, азарханаялдаса рокьоре хвезе ритIулел рукIиналъин абулеб буго Лейлаца.\nЩай ТIалхIатовазул лъимер квер хьвагIун тараб тохтураз ва кинаб гIиллаялдалъун реанимациялъулаб бутIаялде лъимер бегизабичIеб? Гьел суалал цIехезе «Эркенлъи» радиоялъ бухьен гьабуна Республикаялъул лъималазул азарханаялъул нухмалъигун, амма гьениб телефоналдасан жаваб кьурай гIаданалъ цин нижер суалалъухъги гIенеккун цинги абуна нужее жаваб кьезе чи гьанив гьечIилан.\nЛъимер хун хутIарал эбел-инсул ахIи\nСахлъиялъул багьа ришват батани...\nКъ. ИсхIакъов: "ГIарац чантинибе реххун гурони жидерго налъи ракIалде щоларо акушеразда".\nТохтурзабаз ришватал росиялда министр божуларо\nГIайиб ккарал тохтуразе тамихI гьабулеб гьечIо


ХIасанхIусеновазул ахIи Путинида рагIана | Дагъистаниял | Киназего гIаммаб Россия\n© РИА Новости, А. Никольский\nХIасанхIусеновазул ахIи Путинида рагIана\n20 декабралда РФялъул президент Владимир Путиница рагьараб эфиралда жавабал кьуна журналистазул суалазе унго халатаб пресс-конференция — президентас жавабал кьун рукIана ункъо сагIатгун 40 минуталъ, ян хъвалеб буго ХIакъикъат газетаялда.\nИргадулаб пресс-конференция РФялъул президентас байбихьана экономикаялъул лъагIалил хIасилаздаса: «Валовияб жанисеб продукт цIикIкIине буго 1,8 проценталъ. МоцIрол харжал цIикIкIана 6,9 проценталъ. Бегьулеб къадаралда хутIулеб буго инфляция — ункъо проценталдаса дагьалъ цIикIкIун. Дагьлъулеб буго хIалтIи гьечIого хутIаразул къадар — 4,8 процент. 2011 соналдаса нахъе, тIоцебесеб нухалда букIине буго профицияб федералияб бюджет. Гьоркьохъеб пенсия буго 14163 гъуруш, гIумру халалъана 72,7 соналде щвезегIан.\nХадуб журналистаз кьуна суалалги.\nВ. Романенкова (ИТАР-ТАСС): Абизе бегьула, 2018 сон букIанин миллиял проектазул лъагIеллъун. Гьелъие нух рагьана дуца къабул гьабураб маялъул указалъ. Гьел проектал гIумруялде рахъинаризе хIажалъула гIемераб гIарац. Дагьалъ цебе Ялтаялда тIобитIараб данделъиялда цо-цо экспертаз, хIатта Пачалихъияб советалъул членазцин абулеб букIана гьел проектал къваригIунцин рукIинчIин. Масала, ХIисабалъул палатаялъул нухмалъулес абуна, гьел проектазул пайда борцунго бажаруларин. Дуца щиб абилеб?\nВ. Путин: Проектал хIажат руго. Дица гIемер бицана гьелъул — нилъее хIажат буго цIияб технологияб гIуцIи. Гьеб гьечIони, улкаялъул букIинесебги гьечIо.\nБугебщинаб ресги дандекIутIун, гIумруялде рахъинаризе ккола гьел проектал. Амма гьадинго бикьун гIарацгун, чIун рукIине бегьуларо. Гьединлъидал хIукуматги администрацияги хIалуцун хIалтIулел руго. Проектазе биччан буго 20,8 трлн гъуруш. Гьеб хIалтIизабизе ккола сахлъицIуниялъулги, лъайкьеялъулги, гIелмуялъулги, экономикаялъулги, робототехникаялъулги ва цогидалги рахъаз гьарурал чIванкъотIарал ишазе. Регионаздеги централиял бакIаздеги битIараб щибаб гъуршил жаваб кьезе ккола. ГIадамазда бихьизе ккола хIасил.\nЯпониялдаса журналист Хирофуми Сугидзакица гьикъана, Япониялъухъе нахъруссинаризе ругищин Курилалъул чIинкIиллъаби. «СШАялда бараб буго Япониялъул хIинкъигьечIолъи. Америкаялъул рагъулал базаби гьел чIинкIиллъабазда разе ругин абураб пикруялъги кьоларого ратила гьел нахъе», — ян гьикъана журналистас.\n— Улкаялъул хIинкъигьечIолъи цIуни ккола аслияб масъала. Япониялда анцIгониги соналъ цебего лъун буго Америкаялъул рагъулаб база — Акинаваялда. Нижеда лъала, Акинаваялъул губернаторги халкъги гьелде дандечIун ругеблъи. Нижеда бичIчIулеб гьечIо, кинаб суверенитет бугеб Япониялъул? Щай гьелъухъа бажарулареб жиндирго ракьалда гIадлу гьабун? Экономикияб рахъалъ нилъер улкабазул бухьенал руго. ХутIараб бараб букIине буго Япониялъул тавакалалда.\nП. Зарубин, «Россия» телеканал: ГIемерисел экспертаз, гьездаго гьоркьоб Кудриницаги абулеб буго, анцIго соналда жаниб Россиялъул экономика цо бакIалдаго хутIун бугин, кинабгIаги цебетIей гьечIин. Дуца абулеб буго, миллиял проектал гIумруялде рахъинарулел ругин экономикаялда хехаб цебетIей букIиналъул мурадалда. ХIукуматалъ рагIи кьолеб буго гьеб масъала тIубазе. Гьебго заманалда хIукуматалъ абулеб буго, гIагараб заманалда — цо чанго соналъ — ВВП цIикIкIинего гьечIин кIиго проценталдаса. Гьединал баяналги рукIаго, букIинадай цебетIейго? Яги цебе гIадин, чIегIернарт бичун щвараб гIарцуда бараб гIумруйищ нилъер букIине бугеб? Мун божулищ Д. Медведевасул къокъаялда?\nВ. Путин: Цо проценталъ экономика цебетIей — гьеб букIуна пуланаб заманалда. Гьединаблъун гьеб букIана А. Кудрин вице-премьерлъун вугеб заманалдаги. Гьев вуго лъикIав махщелчи. Амма 2008-2018 соназда экономикаялъул цебетIей бахана гIицIго 7,4 проценталде. Гьеб гIемер гьечIо, амма букIана хехаб цебетIеялъул мехги, хIал-\nхьараб заманги. 2009 соналда гьелъие гIиллалъун ккана дунялалъул экономикаялда букIараб хIалкъай — гьебмехалда экономика гIодобе ккана 7,8 проценталъ. Кризисалдаса рорчIизе хIажалъана гIемераб заман. 2014-2015 соназда ккана цоги кризис — гIодоре ккана чIегIернартихъги къватIисел улкабазде бичулеб нилъер къайиялъухъги багьаби. Гьединлъидал хIажат буго жанисеб валовияб продукт цIикIкIинабизе. Гьелъие гIоло хIадурарал ккола аслиял проекталги. Хисизабизе ккола экономикаялъул гIуцIиго, инновациязул кьучIалда букIине буго гьеб. Гьелъ рес кьезе ккола церехун ине. Гьелде буго хьул хIукуматалъулги. Медведевасул къокъаялъул хIалтIудаса разиги вуго дун.\nМария Балюк, «Прайм» агентство: ТIоцебесеб январалдаса нахъе 20 проценталде щвезегIан цIикIкIине буго НДС, цо-цо регионазда байбихьизе буго жидецаго балагьун хIалтIи гьабулеб бугел чагIазухъа налог бахъизе, цIикIкIине руго ЖКХялъухъ тарифал. Россиялъулаздеги экономикаялдеги хIал щвезабилародай гьел хиса-басияз?\nВ. Путин: НДС цIикIкIинабиялъул аслияб мурад буго чIегIернартил багьабазда бачIеблъун улкаялъул экономика гьаби. ГIемерисел улкабазда НДС буго 20 проценталдасаги цIикIкIун. Гьеб жеги цIикIкIун букIана нилъер, хадуб дагьлъизабуна ва гьанжеги рачIана 20 проценталде. Амма экономикаялда гьеб букIине буго жеги дагь, щайгурелъул цIунун руго батIи-батIиял бигьалъаби: дараби, лъималазе хIажатаб къайи гьабиялъул рахъаз, IT-компаниязе ва гь.ц. НДС бахинабиялъ рес кьела миллиял проектал гIумруялде рахъинаризе.\nЖКХялъул тарифал цIикIкIинаризе руго цин 1,7, хадуб — 2,4 проценталъ. Щайгурелъул, НДС бахинабиялда цадахъ рахинаризе бегьула къайилъухъги хъулухъазухъги багьаби ва гьелъ хIалщвезабила халкъалде.\nДагъистаналдаса журналист Елена Еськиналъ президентасда гьарана, бажарарабгIан хехго ритIухъ гьареян Шамил районалда чIварал вацал ХIасанхIусеновал. «Низам цIунулел идарабазул хIалтIухъабаз чIвана гьел, боевикал ругиланги абун. ГьабсагIаталда судалъ чIезабун буго гьел такъсириял къокъабазул гIахьалчагIи рукIинчIеблъи ва гьелда бан рагьун буго РФялъул УКялъул 105-абилеб статьяялде рекъонкколеб уголовнияб дело. Гьеб битIун буго федералияб идараялде. Гьарула, гьеб дело рагIалде ба-хъинабизе квербакъе ва вацал ХIасанхIусенги Набиги ритIухъ гьаре», — ян бицана гьелъ.\nПрезидентас абуна, жинда гьелъул хIакъалъулъ рагIунго букIинчIин ва жинца гьеб иш тIадкъазе бугин РФялъул ЦIех-рехалъул комитеталъул бетIер Александр Бастрыкинида.


Хадижат Бечедова рагьараб дарс МухIамад ГIабдулхIалимов "Госпиталалъул вас" 6 класс. » Ассоциация учителей аварского языка\n17 апр 00:02Авар адабият / Мисалиял дарсал / Учителасе\nХадижат Бечедова рагьараб дарс Мух1амад Г1абдулх1алимов "Госпиталалъул вас" 6 класс.\nКъиса «Госпиталалъул вас»\nМ.Г1абдулх1алимовасул г1умруялъул ва адабияб ирсалъул х1акъалъулъ щварал баянал г1ат1ид гьари\nМалъараб асар г1амлъизабиялдалъун такрар гьаби ва щула гьаби\nК1алзул калам цебет1езаби\nАдабияталъул теория ва грамматика такрар гьаби\nМаг1арулазул тарих ва ракь лъималазда лъай.\nВат1аналде рокьи,ях1,намус,чилъи куцай\nРагъул кьог1лъиялъул ва балагьалъул сурат цебеч1езеби\nРагъда хварал к1очене бегьунгут1и ц1алдохъабазул рек1елъе лъугьинаби\nПамятникалъул макет ва т1угьдул\nДарсил байбихьи (лъималаз гьалбадерие салам кьей)\nОпрос по биографии, используя слайды,выставку книг\nОпрос по тексту. Тест.\nПроблемное задание: эбел-гьудулзаби (текстгун х1алт1и)\nАсаралъул анализ. Х1амзатил образ.\nРокъобе х1алт1и. Къиматал\n. Рагъул солдатал рак1алде щвезари.\n. Авторасулгун дандч1вай\nМ- Араб дарсида кинав хъвадарухъанасулгун лъай-хъвай ккараб?\n(слайд -хъвадарухъанасул сурат)\nМ- Кив гьавурав М.Г1абдулх1алимов?\n(слайд - Шамил район карта Т1елекь росу)\nМ-Лъимал, Шамил районалдаса ругищ нужеда гьоркьор?\nМ- Гьит1инаб ват1ан г1агараб росдал ц1арал рице\nМ-Нуж ккола хъвадарухъанасул ват1аналдаса, Мух1амад Г1абдулх1алимовасул ракьцоял. Гьесул г1агараб Т1елекь Кьилимег1ералул т1арада бараб, бах1арчияб тарих бугеб росу ккола.\nМ-Гьудулзаби, щуабилеб классалда хъвадарухъанасул кинаб асар нильеца ц1алараб?\n(Слайд - М.Г1. т1ахьал )\nМ-Щуабилеб классалда малъана М.Г1. хабар «Инсул мина».\nМ-Щиб лъараб, бич1ч1араб гьеб асаралдаса?\nЦ1-Асаралъул маг1на- х1асил маг1арул т1алъи бокьулел,умумузул ирс босизе лъалел наслабилъун рук1ине ккеялъул.\nМ-Цоги кинал т1ахьал хъварал Т1елекьаса Мух1амад Г1абдулх1алимовас?\nЦ1-1987 соналъ Мах1ачхъалаялда къват1ибе бач1ана «Нилъералго бицине бегьуларо»\nЦ1-Москваялда г1урус мац1алда басмаялда бахъана къиса «Метер кват1изе бегьуларо»\n(Выставкаялдаса т1ахьал рихьизарила)\nМ-Сундул х1акъалъулъ бицунеб бугеб т1ахьазда? Аслияб тема?\nЦ1-Гьел т1ахьазда бицунеб буго инсанасул г1амал-хасияталъул,хьвада-ч1вадиялъул, ях1-намусалъул х1акъалъулъ.\nМ-Сунде нилъ ах1улел ругел,ц1алел ругел Мух1амад Г1абдулх1алимовасул асараз?\nМ-Лъималазе рук1а,ч1ах1иязе рук1а хъварал асаразулъ авторас нилъ кант1изарулел руго рух1ияб рац1ц1алъиялъе, г1аданлъиялде ц1алел руго. Хъвадарухъанас махщалида рихьизарун руго лъималазе лъик1аб тарбия щвеялъе к1вар бугел лъугьа-бахъинал, мисал босизе мустах1икъал образал.\nГьединаблъун ккола Х1амзатил образ, араб дарсида нилъеца бицараб «Госпиталалъул вас» асаралдаса\nМ – Рагъда цебе Х1амзатил кинаб г1умру бук1араб рак1алде щвезабилин.\nТест (лъималазухъе кьела)\n1.Х1амзат кив гьавурав?\n2.Шагьаралде щвейгун кинаб сайгъат Х1амзатие кьураб?\n3.Васасул г1умру кинаб бук1араб?\n4.Инсуца Х1амзатие сундул бицунеб бук1араб?\nА) лъимерлъиялъул росдал тарихалъул,умумузул,эркенлъи ц1унун гьарурал г1асиял рагъазул\nБ) хур-хералъул х1акъалъулъ\n5.Эмен рагъде ингун кинаб г1умру ккараб Х1амзатил?\nА) ч1обоголъана рукъ,росу,дуниял, инсухъ урхъараб г1умру бач1ана\nБ) щибниги хисич1о\n6.Кинав вас вук1арав Х1амзат?\nА) г1адлуяв,г1одове виччарав, бич1ч1и бугев\nМ - Жакъасеб дарсил тема буго «Госпиталъул вас» къисаялъул бут1а «Х1амзат госпиталалда».\nДарсил мурад буго ях1, чилъи нужелъ куцай. Дарсил т1алаб буго Х1амзатил образ борцун нужеда лъик1аб квешаб бич1ч1и ва унго-унгояв бихьинчилъун вук1ине бажари.\nМ-Гьудулзаби,К1удияб ват1анияб рагъул х1акъалъулъ хъвана нус-нус хъвадарухъанас. Г1урус адабияталда Александр Твардовский,Булат Окуджава, Константин Симонов, Самуил Маршак, Муса Джалил ва цогидал г1емераз.\nМаг1арул хъвадарухъаби Ражаб Динмух1амаевас,Ц1адаса Х1амзаица, Г1абдулмажид Хачаловас,Мух1амад Сулимановас,Расул Х1амзатовас, Фазу Г1алиевалъ …\nМ.Сулиманов ва Г1.Хачалов рагъул короний рагъана,лъукъана. Ражаб Динмух1амаев бах1арчиго хвана. Ц1адаса Х1амзатил к1иго вас рагъдаса руссинч1о.\nЖив-жив поэтасул г1умруялъулъ ва рек1елъ лъалк1 тана К1удияб Ват1анияб рагъалъ. Мух1амад Г1абдулх1алимовас «Вук1ана гьединав вас» , «Госпиталъул вас» асаразда бицунеб буго рагъул заманалъул кьог1ал къоязул.\nРагъалъ вас гьавуларо-умумузул кици.\nРагъул кор бокьарал соназ госпиталал рагьун рук1ана Мах1ачхъалаялда ясик1абазул театр бугеб минаялъуб, Касписпийск шагьаралда цоабилеб ва к1иабилеб школазда.\nГьединабго госпиталь бихьизабун буго Х1амзат вугеб росулъги .Амма госпитал рагьилалде Х1амзатил бат1ияб г1умру бук1ана.Кинаб гьеб бук1арабали нилъеца рак1алде щвезабуна тесталдалъун.\nСлайд – Словарияб х1алт1и:\n1.«Госпиталалъул вас» къисаялъулъ буго\nрагъги кьалги. Гьел раг1аби синонимал ккола.\nГьединго бихьизабун буго ракълилаб заман ва рагъул заман.\nРагъ-рекъел ккола антонимал.\nЭпитетал: (лъималаз ц1алила)\nГоспиталь- рагъухъабазул больница\nРагъухъан –раг1и кин лъугьун бугеб? (грамматикияб х1алт1и)\nРагъ абураб раг1уде хъан суффикс жубан лъугьун буго раг1и рагъухъан.\nКъисаялъул аслияв герой Х1амзат кьисаялъул ахиралда лъугьуна рагъухъанльун.\nВасасул талих1аб, аваданаб г1умруялъе ахир лъуна рагъалъ.\n(Слайд- рагъул сипатал)\n-Кин г1умру хисараб? Сундалъул авторас гьеб бихьизабулеб бугеб?\nЦ1алила тексталдаса. (Гь.183-184)\n(аудирование, чтение по ролям,пересказ)\nМ-Ц1алараб лъица бицинеб?\nМ-Тексталъулъ рате Х1амзатил пикраби хъвараб бак1?\nМ-Кинал пикрабаз рах1ат хвезабун бугеб васасул?\n(Гь. 184 ахирисеб абзац ц1алила)\nХ1амзатил пикраби к1иго рахъалде рикьун рук1ана.\n1.Цояб рахъалда гьудулзаби. Лъималазда цадахъ х1азе вач1инч1еб мехалъ Х1амзат рик1к1унев вуго гьерсихъанлъун,хиянатчилъун.\n2.Цогидаб рахъалда эбел. Кин гьей рехун телей? Лъукъарал рагъухъабазе х1ажат буго кумек.\nМ-Кинаб рахъ бергьараб Х1амзатил?\nЦ1-Бит1араб рахъ:эбелалъе, лъукъаразе кумек.\nМ-Сунца гьесул къуват бач1инабураб?\nЦ1-Инсул пикрабаз:нагагь эмен ватани лъилниги ц1обалде ккун.\nМ-Бихьинчилъи г1унищ гьесул гьудулзабазда цадахъ инч1ого ккараб къо борхизе?\nУмумузул аби буго:\nБихьинчияс бараб ах1улъ ях1 рехуларо.\nМ- Х1амзатил кинал рахъал нужее рокьарал?\nМ-Х1амзатил образ нужедаго борцун,унго-унгоял,къо х1ехьолел, ккаралъуб ях1 рехуларел бихьиналлъун рук1а нуж,васал!!!\nБах1арчилъиялъул х1акъалъулъ кицаби:\nСлайд (лъималаз ц1алила)\nЦо лах1заталда жанив бах1арчиги вахъунев, цо лах1заталда жаниб чилъиги холеб.\nРагъалъ вас гьавуларо.\nБах1арчи цин хола,х1алихьат анц1ул хола.\nХ1алч1ахъадал! Лъик1 х1алт1ана.\nМ-Лъимал жакъа дарсида бицараб рокъоб хъвазе бугебха нужеца.\nСлайд- Рокъобе х1алт1и:\nСочинение-рассуждение «Дун Х1амзат вук1аравани…»\nХ1алт1изаре кицаби, эбел-инсул кумекалдалъун хъвай. Бищун лъик1аб исана 100 сон барабазул миллияб «Х1акъикъат» казияталъул конкурсалде бит1ила.\nМ – Хириял ц1алдохъаби,сочинение хъвазе бигьалъиялъе Х1амзатил г1умру цебеч1езабизе инсценировка х1адурун буго.\nСценка «Х1амзат госпиталалда»\n(Рукъ. Бок1нилъ кьижарав Х1амзат.К1одо. Эбел х1алт1уде ине х1адурулей. Хъах1аб халг1ат сумкаялъуб лъолей)\nК1одо- Вай,дир яс,дуца гьав Х1амзат цадахъ госпиталалде вачуневани къват1-къват1азда лъугьун теч1ого.\nЭбел- Кинха, эбел, гьев вачинев. Дун радалго уна х1алт1уде, кват1ун яч1уна. Дояго ч1айин вуго бет1ерав тохтур.\nК1одо- Къват1ахъ свердилевищ ав телев?\nЭбел-Эбел,бук1унеб зах1мат госпиталалда:дарабазул мах1,лъукъаразул угьди,зигарди. Кинха гьениб лъимер бук1инеб?\nК1одо-(Х1амзатида к1ут1ун) Дидаса х1инкъулев гьеч1о гьав вас. Къойил лъималгун свердула,рокъове кват1ула. Унгейин абун бук1инч1ищ госпиталалда х1алт1изе.\nЭбел- Вай,дир хирияй эбел, кинха инарей?! Лъукъарал рагъухъаби эмен вугин ккола, рос вугин ккола. Кирниги гьелги ратизе бегьула чияр ц1обалде ккун, кумек щоларого.\nЭбел (кьварун) – Вачина дица гьав цадахъ. Х1амзат вахъа т1аде. Хех гьабун вилълъа госпиталалде,кват1улел ругин.\n(эбелги васги уна)\n(Палата. Лъукъарал кроватазда регун. Угьди-зигарди. Дарабазул мах1.)\nЭбел (унтараздехун)- Рорч1ами, хириял! Кин ругел? Мадар гьеч1ищ?\n1 рагъухъан (х1алицаго) –Йорч1ами, дир яс!\n2 рагъухъан – Йорч1ами,Г1умакусум! Гьав щив? Дур васищ?\n1 рагъухъан- Лъик1ав игит вихьула. Вук1инесев рагъухъан.\n2 рагъухъан – Йохъ,тохтур вахъина гьасул.\n1 рагъухъан – Ц1ар щиб дуда?\n(Эбел унтаразухъ балагьулей,дараби кьолей)\nВас- Х1амзат буго. (унтарасул кружуа бортула. Х1амзатица борхула)\n2 рагъухъан –Лъим бокьун буго гьесие. (Васас лъим кьола, бусен бит1изабула,г1ет1 бац1уна лъукъарасул)\n1 рагъухъан (рух1 лъуг1ун) – Дир гимнастерка кье ..\n(Х1амзат виххун ккола, орден-медалазул ц1ураб гимнастеркаги цебеккун ч1ола)\n1 рагъухъан – Х1амзат, гьел орден-медалал дур руго. Гьел дие т1ок1алъ х1ажалъуларо ….(рагъухъанас берал къанщула)\n(Х1амзат гьесда цеве накал ч1ван г1одула)\nБакъан. Къункъраби. Слайдал\n(Лъимал т1аде рахъула. Киназго цадахъ ах1ула. Памятникалда цере т1угьдул лъола. Жиндирго умумул- рагъда хварал, т1аг1арал рагъухъабазул суратал рихьула)\n- Нилъер умумул-рагъухъабаз г1умру кьуна жакъасеб эркенаб, ракълилаб г1умруялъе г1оло.\nРагъ лъуг1аралдаса 72 сон ана, киг1ан сонал свераниги рагъул бах1арзал нилъеда к1очене бегьуларо. К1очене гьеч1еблъи бихьулеб буго нужеца рач1арал суратаз. Гьаб сураталда вуго дир к1удада рагъдаса квер гьеч1ого вуссарав (сурат ва гьесул орден_медалал рихьизарила)\nВат1аналъул т1алаб т1обит1улаго, т1ерхьарал ц1вабзазул ц1ар къот1уларо\nРагъул бах1арзал нилъеда к1оченаро. Гьезул х1урмат гьабула киназго. Жиб-жиб соналъ 9 маялда ц1алдохъаби уна рагъул г1ахьалчаг1азда баркизе, гьезул хабада т1угьдул лъезе.\nМ-Гьал сураталда ругел ветеранал «Госпиталалъул вас»\nкъисаялдаса г1олохъанал рагъухъаби руго. Кинаб асар гьабураб къисаялъ, инсценировкаялъ?\nЦ1-Пашманаб, бадибе маг1у ххулизабуна.\nМ-Къисаялъул авторгун дандч1вазе бокьилищ нужее?\nЦ1-Маг1арулазул хъвадарухъан, лъик1ав инсан ,Россиялъул маданияталъул мустах1икъав х1алт1ухъан Мух1амад Г1абдулх1алимов, гьарула цеве вач1аян.\n(лъимал т1аде рахъула)\nДарсил къокъ гьабураб видеовариант интернеталда буго\nХадижат Бечедова авар мац1алъул дарс "Хасал х1арпал" Учителасе Элективияб курс "ВатIан чIухIарал бахIарзал" Программаби Авар адабияталъул рагьараб дарс "Россиялъул солдатал" Авар адабият / Аудио материал / Учителасе Щив? щий? щиб? щал? абурал суалазе жаваблъун рачIунел рагIаби. Авар мацI / Мисалиял дарсал / Учителасе Революциялда цебесеб авар поэзия ГIелмиял хIалтIаби / ГIелмиял макъалаби


Прокурорасе лъабго сонил туснахъ къотIана\nМахIачхъалаялъул Советский мухъалъул цеве вукIарав прокурор МухIамад Оруджевасе лъабго сонилъ туснахъалъул тамихI къотIана. Диваналъ рикIкIунеб буго гьес изну гьечIого ярагъ цIунулеб букIанин ва хъулухъалдаса пайдаги босун документ хисизабун бугин. Я адвокатал, я гьесда гIайиб гIунтIизарулел рази гьечIоан тамихIалдаса ва тIадегIанаб диваналде гIарза хъвазе бугилан бицана.\nЦIех-рехалъул идарабаз рикIкIунеб букIана гьес прокуратураялда хIалтIулеб заманаялъ жиндир хъулухъалдаса пайдаги босун документ хисизабун бугин, изну гьечIого ярагъ босун бугин ва жиндир рокъоб гьеб цIунун бугин. 20I3 соналъул ноябралда гьесул рокъоб чIухь бан хадуб батун букIун бугин гьеб ярагъ.\nДиванчияс сагIатгун бащдаб заманаялъ цIалана гьесие тамихI гьабиялъул документ ва ахиралдаги хIукму гьабуна документ хисизабиялъулъ ва ярагъ цIуниялъулъ гьесул гIайиб бугин, амма ярагъ босун букIин гьес цIех-рехалъ чIезабун гьечIин. Адвокатазин абуни рикIкIунеб букIана, ярагъ гьесул рокъобе рехун бугин жалго цIех-рехчагIаз гьев тамихIалде цIаялъул мурадалда. Диванчи гьелда разилъичIо.\nОруджевасул адвокат Таибат Салмановалъул рагIабазда рекъон, диваналъул хIукмуялда гьей рази гьечIо, амма тамихI жеги кьварараб букIине бегьилаанин абуна гьелъ. Гьелъул пикруялда рекъон, ярагъ прокурорас босунги букIун батичIони, гьесухъе гьеб щвараб куцги цIех-рехалъ чIезабун батичIони, ярагъ цIуниялъул гIайиб гьесда гIунтIизаби мекъаб буго, гьелъ бицунеб буго ярагъ гьесул рокъобе гьесда лъачIого ккезе рес букIин. Гьединлъидал, диваналъул хIукмуялда ниж рази гьечIо ва тIадехун бугеб диваналде гIарза кьезе бугилан абуна гьелъ.\nХIукмуялдаса рази гьечIоан Дагъистаналъул прокуратураялдаги. Гьеб идараялъул пресс-хъулухъалъул нухмалъулей Татьяна Голубовалъул рагIабазда рекъон, тамихI цIакъго тамахаб буго ва гьелда дагIба базе буго прокуратураялъ.\nТатьяна Голубова: «Дир хIисабалда нижер идараялъ гьеб тамихIалда рази гьечIолъи загьир гьабун тIадегIанаб диваналде гIараза кьезе буго. Диваналъ цо-цо гIайибал гьесда тIаса рахъана ва тамихI тамах гьабуна. Амма гьасагIаталда кинабго тамихIалъул документ нижехъе щвечIого мухIканаб жаваб кьезе кIоларо, кинаб къануналда рекъон кинаб тамихI гьесие къотIизе ккун букIарабали.\nГьелдаса хадуб кинабго нижер позиция бихьизабураб информация прокуратураялъул сайталда лъезе буго. Гьев цеве вукIарав прокуратураялъул хIалтIухъан вуго ва нижеца нижерго идараялда жанир ругел къанун хвезабулел хIалтIухъабазул цохIо гьев гуро тамихIалде цIалев.\nРакIалде щвезаре МахIарамкенталдаса прокурор Ханамиров хъулухъалдаса нахъе витIун вукIана гьесул вас – гьевги прокуратураялъул хIалтIухъан - кьвагьа-гIанхъи бугеб тунка-гIусиялде гьоркьове жуван вукIиналъ. Гьединабго къагIидаялъ хъулухъалдаса нахъеги гьавун тамихIалде цIан вуго Гъуниб мухъалъул прокурорлъун вукIарав МухIамад Шапиев».\nРагIалде щвезабилин, МахIачхъалаялъул прокурорасул кумекчи Фарид Ханамировасда ва гьесул вац Амирида тIад уголовияб хIалтIи гьабун буго полициялъул хIалтIухъанасде кьвагьдон рукIиналъ. Гьезул эмен – МахIарамкент мухъалъул прокурор Гюльмет Ханамирова гьелдаса хадув хъулухъалдаса нахъе витIун вуго.\nМахIачхъалаялъул Советский мухъалъул прокурор МухIамад Оруджевасда тIад уголовияб хIалтIи гьаби цо-цояз рикIкIунеб буго жибго прокуратураялда жинаб бугеб конфликталъул хIасиллъун. Ай, Оруджевасулгун республикаялъул прокурор Рамазан Шахнавазовасулгун дагIба ккун хадуб байбихьанин цIех-рехчагIаз Оруджевасда тIад уголовияб хIалтIи гьабизе. Адвокат Расул Къадиевасул пикруялда рекъон, 2013 соналъул ноябралда Оруджевасда абун буго хъулухъ теян, гьесул бакIалда цогидав тIамиялъул мурадалда. Гьев абуни гьебго Советский прокуратураялда гIодобегIанаб цоги хъулухъалда толев вукIана.\nГьес инкар гьабун хадуб гьесда тIад тIоцебе административияб хIалтIи гьабун буго. Хадуб Оруджевас диваналде гIарза кьун буго Шахнавазовас жинда тIад бугьтан лъун бугин, гьев тамихIалде цIайин. Гьелдаса хадуб прокурорасде къуваталъул идарабазул интерес бижанилан рикIкIунеб буго адвокатас.


ГIибадаталъул нах | Ислам в Дагестане\n5 Октябрь 2017 671\nИнсанасе жакъа дунялалдаги, метер ахираталдаги талихI букIиналъе бищун чара гьечIого хIажалъулел дару-сабабазул цояб ккола жинца лъикIаб рахъалде пикру хIалтIизаби ва гьелдаса пайда боси.\nПикру гьабиялъул магIна ккола, ТIадегIанав Аллагьасул хIалкIолъиялъулги тIадегIанлъиялъулги, Гьес гIажаибго бижун бугеб зоб-ракьалъулги, махлукъаталъулги пикру гьаби. Гьелъул аслияб мурадги ккола пикруялдалъун гIелмуги цIикIкIинабун, БетIергьанасдеги щун, илагьияб нуралъ ракI гвангъизаби. Гьединлъидал инсанас хIаракат бахъизе ккола хIалкIун гьеб лъикIаб рахъалде буссинабизе.\nПикру гьабиялде кIвар кьун ахIулел хирияб Къуръаналъул аяталги, аварагасул ﷺ хIадисалги руго. Гьениб рехсон буго гьадинаб магIнаялда бугеб аятги: «Зоб-ракь берцин гьабун бижиялъулъги, сордо-къо хисизабиялъулъги гIакълу бугел, цIодорал чагIазе пикру гьабизе гIурал хIикмалъаби руго», - абун. Хадусеб аяталда мухIканго баян гьарун руго щал чагIи кколел гIакълудал бетIергьаби ва гьелда абун буго: «Гьединал цIодорал, гIакълуял гIадамал ккола жидеца регун, рахъун, гIодорчIун рукIаго Аллагьги рехсолел ва зоб-ракь бижиялъулги, гьезул хIикматазулги пикруги гьабун абулел:\n- Я, БетIергьан Аллагь, Дуца гьаб кинабго гIадада бижичIо (хIакъалдалъун гурони), нижеца Мун, Дуе данде кколарел, киналго сипатаздаса вацIцIадги гьавула ва Мун разияб гIамалги кьун, битIараб нухдеги тIоритIун, дуца ниж цIадул гIазабалдаса цIуне», - ян.\nЖинда свалат-салам лъеяв Аварагас ﷺ абулеб буго: «ТIадегIанав Аллагьас бижараб махлукъаталъул пикруялда цо сагIаталъ вукIин, цо соналъ гьабураб гIибадаталдасаги хирияб буго», - ян.\nЦо чияс нилъее гьитIинаб лъикIлъи гьабуни, гьебги кIодолъун бихьун, гьесдаса нечон рукIуна нилъ киндай гьев рази гьавилаян ургъулел. Амма рикIкIун хIалкIоларел нигIматал ТIадегIанав Аллагьас кьун ругониги, нилъ нечолел гьечIо, тIадежоялъе гIасилъулелги руго. Нилъер тIубараб гIакълуги, камилаб лъайги букIарабани кигIан гьитIинабги нигIмат нилъеда кIодолъун бихьизе кколаан. Нилъеца Аллагьас кьурал нигIматазухъ щукру гьабунагIан нилъее Гьев вокьи цIикIкIуна.\nХIадисалда буго: «Нужее Аллагь вокьа, Гьес нуж нигIматаздалъун хьихьулел рукIиналъе гIоло», - абун. Гьединлъидал бусурманчиясул букIине ккола къойилго Аллагьас рижарал гIажаиблъабазул пикру гьабулеб гIадат.\nАллагь разилъаяв Абузар-асхIаб рукъалъул цо букIунги ккун тIубараб къоялъ пикру гьабулев вукIунаанилан хъвалеб буго. Фузайилица абуна, пикру гьаби дур матIу кколин, дур лъикIлъабиги квешлъабиги дуда рихьизарулеб. Ибрагьим Адгьамицаги абуна, пикру гьаби гIибадаталъул нах бугилан. Суфян бину ГIуяйнатицаги абулаан, кидаго пикруялда вукIунев чиясда щибаб жоялда жаниб вагIзаги хIикматги бихьулин. Аллагь разилъаяв ГIумар бин ГIабдулгIазизицаги абуна, Аллагьас кьурал нигIматазул пикру гьаби бищунго хирияб гIибадат кколин. Бишрицаги абуна, гIадамаз Аллагьасул кIодолъиялъул пикру гьабулеб букIарабани гьесдехун гIасилъилароанин. Аллагь разилъаяв Давуду ТIаияв вукIана цо моцIрол сордоялъ тIохдеги вахун зоб-ракьалъул пикру гьабулев, зобалаздеги валагьун гIодулев. ЦинтIаго гьев вортана мадугьаласул тIохде. Мадугьал, цIогьор кIанцIаниланги ккун, кодоб хвалченгун тIохде вахана. Давуд вихьидал гьес хвалченги лъалиниб лъун гьикъана мун лъица гъоркье рехаравилан.\nАллагь разилъаяв имам ШафигIиясги абуна, нужеца гIелму къватIибе бахъинабе пикру хIалтIизабиялдалъунилан. Аллагь разилъаял асхIабзабаз абулаан, иманалъул нур пикру гьаби кколин. Ибн ГIатIаилацаги абуна, пикру гьаби рекIел чирахъ кколин, пикру гьечIони рекIее канлъи букIунарин.


Къадыровасул рахъ кколез рухlулел руго яргъидгlуцlаразул лидеразул суратал, Грозный, 26Окт2010\nЭстремистияб бугищан жинда тIад диваналъул процесс унеб «Ударные отряды против Путина» ай «Путиниде данде аслиял къукъаби» абулеб тIехь эркенго бичулеб буго Россиялъул тIахьал ричулел тукабазда.\nТIехьалда хъваралда сверун диваналъул процесс гьелъул автораз гIумру гьабулеб Москваялде бахъеян абураб гьариялъул мурад Владивостокалъул диванханаялъ тIубан гьечIо, гьелъулъ «экстремизмалъул гIаламатал» Приморьеялда ратанин абун.\nДиванаханаялда тIатун буго «экстремизмалъул гIаламатал» ратараб гьеб тIехьалъул экспертиза прокуратураялъ гуреб, экстремизмалде дандечIей гьабулеб идараялъ ай «Э» абулеб бакIалъул Централъ тIадкъараб букIин. Гьеб гьабунги буго экономикаялда ва сервисалда хурхун Владивостокалъул пачалихъияб университеталда.\nГьеб экспертизалъул баяназда рекъон, гьеб тIехьалъ бекьулеб буго милияб ва динияб рокьукълъи ва ритIухъ гьабулеб буго терроризм. Сервисалъул университеталдаса экспертасул пикруялда, гьеб тIехьалда террористиял ва экстремистиял къукъаязул активация хурхинабулеб буго квешаб экономикияб ахIвал-хIалалдаги, полициялъул вахIщилъиялдаги, диванаханабазул ритIухълъи гьечIолъиялдаги.\nГьеб тIехьалда радикалиял текстаздаса гIемерал цитатаби кьейги радикалиял бербалагьиязе пропаганда гьабиялде сверизе бегьулин рикIкIунеб буго экспертас.\n«Ударные отряды против Путина» ай «Путиниде данде аслиял къукъаби» абулеб тIехьалъул авторал Илья Фальковскиясул ва Александра Литоясул мурадал цIунулел руго Владивостокалдаса адвокат- Приморскалъул инсанасул ихтиярал цIунулеб централдаса юрист Павел Маракулиница. Гьес кьун буго цебесеб экспертизаялъул хIасилазда тIасан диванаханаялде гIарза ва гьесул мурад тIубазабун диваналъ хIукму гьабун буго гьеб тIехьалъе цоги экспертиза гьабизе.\nМаракулинида нижеда гьикъана цебесеб экспертизаялъул гъалатIал кинал рукIаралин.\nПавел Маракулин: «Цо бугони, экспертиза гьабун буго процессуалиял рихьизариялги хвезарун. Байбихьудасаго экспертасда лъазабун букIун гьечIо мекъаб баян кьуни гьев жавабчилъиялде цIазе рес букIиналъул. Гьелъ гьесул экспертизаялъул къиматги гIодобе ккезабулеб буго.\nКIиабизе бугониги, экспертасда цебе лъун букIана кIиго суал. Экспертас абуни жиндирго хIасилаб баяналда жаваб кьолеб буго щуго суалалъе ай жинда цере лъечIел суалазе. Киса гьес жеги лъабго суал босарабали бичIчIулеб гьечIо. Гьелъ бихьизабулеб буго экспертас жиндир компетенциялъул гIурхъаби рахун рукIин.\nЛъабабизе бугони, Жанисел ишазул министерлъиялъул Приморский мухъалъул бутIаялда экстремизмалде дандечIей гьабулеб идараялъ экспертасда цебе лъун букIана комплексияб экспертиза гьабиялъул суал ай батIи-батIиял махщелчагIиги-психологал, лингвистал, дин лъазабулел, философал, политологал- журазарун экспертиза гьабизе.\nГьеб экспертиза абуни гьабун буго цо чияс.\nГьединлъидал гьеб экспертиза тIехьалда сверун хIукму къотIизе гIураб далиллъун нижеца рикIкIунаро».\n«Сова» абулеб информациялъулгун аналитикаялъул централъул директор Александр Верховскиясул баяназда рекъон, экстремистияб абун Россиялда гьукъараб тIоцебесеб тIехьлъун лъугьун буго 18 гIасруялъ къватIибе бачIараб «Шайих МухIамад ибн ГIабдул Вагьабил гIумру» абулеб тIехь. Экстремистиял материалазул федералияб сияхIалда гьеб тIехьалъ кколеб буго 77 бакIал ва гьеб гьукъун букIун буго 2007 соналда. Жакъа гьеб сияхIалда буго 2300 тIехь.\nРадикалиял текстаздаса гIемерал цитатаби кьолел рукIаниги «Ударные отряды против Путина» абулеб тIехь экстремистияблъун рикIкIунеб гьечIо «Сова» централъ.\nЖинца дандегьабураб тIехь экстремистияб бугин чIезабизе рахъараздаса диванханаялда гьеб цIунизе бажарун букIана «Международный трибунал для Чечни» ай «Чачанлъиялъе халкъаздагьоркьосеб трибунал» абулеб тIехь басамаялда бахъарав Станислав Дмитриевскиясда. Информалатазе гьес бицухъе, гьесие икъбал щун буго унго-унгоги гьеб ахIвал-хIалалде гъорлъе ваккун диванчиясе ритIухълъи чIезабизе бокьиялъ.\nЖинца мурадал цIунулел авторазул «Ударные отряды против Путина» абулеб тIехьалъул ишалда сверун процесс бачунев диванчиясеги ритIухълъи чIезабизе бокьизе букIиналда хьул буго адвокат Павел Маракулинил.


Мэрлъун ине бокьаразул 40 чи\nАхираб заманалда гIемер бицунеб буго МахIачхъалаялъул мэр вищиялъул\nТахшагьаралъул мэрлъиялде кандидатлъун вихьизавун, рищиязул комиссиялде документал кьун руго 40 чияс. Гьеб цIакъго цIикIкIараб къадар ккола. Рищиязул буго аслияб масъалаги: муниципалиял идарабазде хъулухъчагIи рищиялъул кинаб къагIида нилъее рекъонкколебали халгьаби.\nКин тIоритIилел муниципалитетазул рищиял?\nРищиязул комиссиялъ лъикIаб хIалалда «цIалкIила» МахIачхъалаялъул бетIерлъиялде документал кьурал кандидатазул сияхI. Гьезда гьоркьор руго блогералги, журналисталги, хIалтIи гьечIого хутIаралги. Руго лъикIаб хIалбихьи щварал гIадамалги. Гьеб хъулухъалде чи жинца валагьун вугин Владимир Васильевас абуниги, лъугIулелго гьечIо гьелда сверухъ бахIсал. ДРялъул бетIерас цебеккунго лъазабун букIана, гьеб бакIалда тезе жиндие бокьун бугин Москваялъул Басманияб районалъул бетIерлъун вукIарав Салман Дадаев. БичIчIулеб буго, гьев рищиязда бергьине вугеблъиги. Амма кIочене бегьуларо, Басманияб районалда гьоркьобе унеблъи 13 млн чияс гIумру гьабулеб Москваялъул 60-ялдасаги цIикIкIун район. Гьениб Лужковасул заманалдаса нахъего рекъезабун буго шагьаралъул нухмалъиялъул къагIидаги. Гьединлъидал, МахIачхъа-лаялде дандеккун, Басманияб районалъул бетIерлъун хIалтIизе гIезегIан бигьаго букIуна. МахIачхъала буго масъалабазул гIомогоро, ракьцоязул нус-нус цолъабазул «пачалихъ», 1980-абилел соназдасаго шагьаралъул культураялде тIадецуй гьабулеб къуват сокIкIараб бакI. Шагьаралъул культура МахIачхъалаялда билълъанхъизе байбихьана 1920-абилел соназда, тахшагьар гьенибе гочинабураб заманалда. МахIач-хъалаялъе нухмалъи гьабизе гъира бугев чиясул букIине ккола хасаб политикияб бичIчIиги, хIалбихьиги, хасиятги. Дадаевасул буго лъайги хIалбихьиги – гьелда щаклъизе бакI гьечIо. Кинабдай бугеб хасият? ГIеладай гьесие политикияб бичIчIи. Хьул буго, В. Васильевасул пикру битIараб батиялдеги шагьаралъул гIадамазул квербакъиялдеги. Гьелде тIадеги, хьул буго С. Дадаевас Москваялдаса инвестициял рачIинариялдеги гьабсагIаталда улкаялъул тахшагьаралъул мэрлъун вугев (хадубккун, щиб лъалеб, РФялъул премьер-министрлъун вахъинеги бегьулев) Сергей Собяниница гьесул рахъкквеялдеги.\nХутIарал кандидатазул хIакъалъулъги абила. БакIалъул самоуправлениялъул хIакъалъулъ законалъ рищиязда гIахьаллъизе ихтияр кьола бокьарав чиясе. Гьединлъидал руго гIемерал кандидаталги. Гьезул гIемерисезда бичIчIула, жал мэрлъун рищулареб-лъи, амма гьез пайда босулеб буго жалго рихьизаризе щвараб ресалдаса. Руго муниципалияб нухмалъиялда хIалтIул хIалбихьи щваралги, амма гьезиеги рес щун букIун батиларо жидерго пикраби загьир гьаризе.\nРФялъул Пачалихъияб Думаялъги федералияб хIукуматалъги регионазе ихтияр кьун буго (нилъер республикаялъегиха) районазул бутIрулги шагьаразул мэралги рищулеб къагIида чIезабизе – яги тIолабго халкъалъул гIахьаллъигун, ялъуни конкурсалъул комиссиялъул хIукмуялдалъун. Конкурсалъул комиссиялъул гьаркьазул 50 процент ккола РФялъул субъекталъул бетIерасул администрациялъул (гьединаб тIалаб буго федералияб законалъул). Гьеб ккола цIакъго квешалдаги лъикIаб гурелдаги гьоркьоса бищизе ккей. Кидаго гIадин, Пачалихъияб Думаялъул депутатаз нилъеда цебелъолеб буго гIицIго кIиго нух, лъаб-\nабилеб нухги букIагоха. Авторасул буго гьеб лъабабилеб нухалъе рекъонкколеб концепция – гьелъ хIисабалде росула РФялъулги ДРялъулги конституциязулги нилъер гIадатазулги тIалабал.\nРищиязул лъабабилеб нух\nКъокъго бицани, концепция буго гьадинаб. Конкурсалъул комиссиялъ (гьелда гьоркьоре уна ДРялъул бетIерасулги хIукуматалъулги администрациялъул вакилзабиги) къецалда гIахьаллъизе тола щуго яги лъабго чи. ХутIаразе кьола моцIрол болжал - агитациялъегун пропагандаялъе. Избирателаз гьезие суалалги кьун, щивасул бажари-гьунар баян гьабула. Щивасул хIакъалъулъ жидерго пикруги гьез загьир гьабула росабазул, шагьаралъул, районазул депутатазе. МоцIидасан щив чи кинав вугевали якъинлъичIого хутIуларо.\nГьелдаса хадуб ахIула халкъиял депутатазул гIаммаб данделъи. Гьенирего ахIула росабалъ рагIи билълъарал жамгIиятчагIиги, халкъалъул церехъабиги, Херазул советалъул вакилзабиги. Кандидатаз бицуна жидерго программабазул хIакъалъулъ ва кьола гьезул суалазе жавабал. Гьелдаса хадуб букIине ккола балъгояб гьаракь кьей. ТIоцебесеб нухалдаго цониги кандидатасе 50% + цо гьаракь щвечIони, чIезабула рищиялъул кIиабилеб тур ва гьелда гIахьаллъула цIикIкIарасел гьаркьал щварав кIиго кандидат. Гьедин чIезабула бергьенлъиги. Административияб къуват гьениб хIалтIизабизе рес букIуна гIицIго тIоцебесеб нухалда, хадубккун хIалтIула халкъияб кверщелалъул принцип – депутатазул бербалагьи.\nГьединаб буго рищиязул лъабабилеб нух. РФялъул республика абураб статусалъ рес кьола нилъее Дагъистаналъе бищунго санагIатаб муниципалиял рищиязул къагIида тIасабищизе. Нижеда ракIалда буго «Халкъияб нухмалъи ва бакIалъулаб самоуправление Дагъистаналда» абураб гIелмияб конференция тIобитIизе. Гьелда бицина рехсараб концепциялъулги федералиялгун республикаялъул законазда гьаризе бегьулел хиса-басиязулги хIакъалъулъ. ГьабсагIаталда хIалтIулеб рищиязул къагIидаялъ рес кьоларо муниципалияб хIукуматалъул санагIатаб модель тIасабищизе. ГIаммал рищиязул букIунеб хIасилги нилъеда бихьана. Дидаги дир ишцояздаги бищунго лъикIаблъун бихьулеб буго лъабабилеб нух. Щайгурелъул рес щола избирателазулгун бухьен чIезабизе; республикаялъул бетIерасул пикру хIисабалде босизе; вищарав районалъул бетIерасул яги шагьаралъул мэрасул избирателазда цебе жавабчилъи цIикIкIинабизе.\nПрочитано 129 раз\tПоследнее изменение Понедельник, 28 января 2019 09:42\nДругие материалы в этой категории: « МВДялъул коллегиялда\tАдминистрациялъул ишал »


Урхъараб гьоболги рекIее сабруги » MaгIарухъ - Авар Басмабазул Цолъи\nУрхъараб гьоболги рекIее сабруги\nХасаб пикру / Дин\nПаризаяб тIоцебесеб кIал дица ккуна цIакъго кватIун, астагъфируллагь. Гьереси щай, кIалдибе лъим босизабун, черхалъе бугеб «зарал» чIезабун, какал раялдаса, кIалал кквеялдаса, мажгитаздаго гIураллъун жакъа жалго рихьизарулел светиял хIаракатчагIаз тархъизариялда ана диргун гIелбащадазул лъимерлъи. Жакъайин абуни дуй йохарай йиго тIад лъураб гуреб, суннатабцин кIал кквезе щвараб ресалдаса, хъвалисун балагьулезул берда цеесан яхча-хьвараб ретIа-къаялда данделъабаздегун бюрократиял гIодорчIеязде ине дидаго кIвеялдаса. АлхIамдулиллагь.\nРагIулеб буго цо-цоязул багIарараб риидалил моцIалъ кин кIал кквезе кIвелебилан ургъалаби рикьи. Кинха, диналъул яцалгун вацал, кIал биччазе рокъоб чадил мицIирцин гьечIого, дол нилъер анкьумумузда кIвараб гIадин! КIалги какги гьоркьоб биччачIого, рагъулъги рукIун, исламияб дин тIибитIизабизабулаго, асхIабзабаз хIаракат бахъараб гIадин! Цо-цоязул тIубараб къого унин абуни мекъи ккеларо, кIал биччаялде гьабизесеб кванил бицунеб. Ялъуни тукабаздаса батIиял-тIокIал нигIматал росулел. РечIчIа-гедан, сихIкъотIун, зулмуялда ругел кинигин, рукIуна 700 нухалъ жинда жаниб гьабураб лъикIаб гIаламалъухъ кири цIикIкIунеб рамазан лъугIизегIанги.\nЦогидал, гьелъул гIаксалда, лъида тIад речIчIилелали лъаларого, семи-рагъиялда. Иманалъул ункъил бутIа гьабун, цо бутIа бугилан абула кIал кквеялде. Рецц БетIергьанасе буго, исанаги кIал кквезе нилъ чIаго таралъухъ.Чан чи вугев араб соналъ нилъеда цадахъ, ихтилат-кепалда вукIарав, амма исана ракьул чохьонив лъун вугев? Чан гIолохъанчиясул рукIарал лъикIалде нигатал, херлъидал тIуралин нахъе тIамун тарал диниял ахIкамал?!\nРагьдухъ рещтIун буго дун урхъараб гьобол, жакъа буго шагIбаналъул ахирисеб къо. РекIелъе лъугьун буго цо лазатаб парахалъи, кканщинаб тIекъаб битIизабизе къасд, Аллагь тIаса лъугьиналде хьул. Бокьула дие гьаб тIаде щвараб моцI.\nБокьула: «Алжаналда жаниб, Райян цIар бугеб, жиндасан кIал ккурав чи гурого лъугьунареб, рагьу», - букIиналъ. Бокьула, Аллагьас щибаб гьаб моцIрол сардилъ малаикзабазда: «Вугищ мунагьал чуризе бокьарав чи, Дица гьесул мунагьал чуризе руго. Вугищ дугIа гьабулев чи, Дица гьесул дугIаялъе жаваб гьабизе буго», - ян гьикъулеб букIиналъ. Бокьула, бокIо-бокIоналда дагьа-дагьаб жо хIеккинабулелги, намуслъун, рахчун чIеялъ. Бокьула, чалухал ясазде сабру рещтIиналъ. «Бокьула», «бокьула», жеги гIемер нух «бокьула»!\nЩибха гьабилеб, СагIудиялъ гIадин, ичIгоялдаса къад кIигоялде щвезегIан гурого хIалтIул къо чIезабичIого (тIубараб хIалтIул къоялъул мухьги цIунун), гIадатаб магIарухъ гIумруялда: хур-хералда, лъугIи гьечIеб хIукуматалъул хIалтIуда гьеб ине букIунилан. ЗахIмат бихьун гьабурабгIан, къо бихьанагIан гурищ доб кири цIикIкIун букIунеб? Щвараб кири мацIал гьариялдалъун, гьерсал рициналдалъун хвезабулареллъун рукIине дугIа буго дир нужее, газета цIалулел. Гьаб каримаб моцIги ахираталъе ва дунялалъе хайиралда, тIадегIанав Аллагьасе реццалда, тIобитIизе къуватги жанги кьеги киназего. Амин.\n» ЧIорогоял къучIбузул къвахьиялъ ккураб улка\n» МоцIроде хIапдолел бахIрабахъего…\n» Данхъал «ГIалхулаб дивизиялда»\n» Нуж богIолабазукьа хIинкъулищ?\n» Доб дунялалдаги Wi-Fi батаял\nБаркула киназдаго Шагьру-Рамазан,баракатаб ,киназего пайдаяб моц1 ккаги,ккурал ,ва гьабизисеб г1ибадат Аллагьас ,къабул гьабеги!


Москваялда КIалбиччанкъоялъ как балел бусурбаби, 17Июл2015\nРоссиялъул ХIукуматалда цебе бугеб Финансазул университеталъул социологиялъул департаменталъ гьабун буго Россиялъул гражданазул гIумруялде гъорлъ диналъул асар кигIанасеб бугебин абураб цIех-рех. Россиялъул чIахIиял шагьаразда, гIалимзабаз, жидецаго ургъараб методикаялда рекъон, тIатинабун буго ГIисал дингун Исламалъул асар гьениб кигIан бугебали.\nГьез гьединго лъазабун буго мажусиял (язычники) бербалагьиял кинал шагьаразда цIикIкIунеб бугебалиги.\nРоссиялда ГIисал диналъул тIалабал тIуразарулел гIадамал бищунго гIемер ратун руго Липецк шагьаралда. Хадур руго Курск, Саранск, Москва, Белгород, Воронеж, Тамбов, Рязань, Ульяновск ва Калуга гIадинал шагьарал.\nХIисабалде босун буго гьеб диналде бугеб интерес, килисаязул тадбиразда гIахьаллъи, динияб литература цIали, культуриябгун динияб гIумруялъулъ гIахьаллъи, рокъоб яги хIалтIуда динияб литература яги иконаби рукIин.\nЦIех-рехалъул автораз абулеб буго Россиялъул чIахIиял шагьаразда цIикIкIун ругин ГIисал диналъул тадбирал тIоритIулел чагIийин. Амма гьезиего тIатун буго жал диниял чагIи ругин рикIкIунезул цIикIкIараб бутIаялъ хъанчал ран ругониги, рокъоб динияб литератураги лъун, иконабиги ран ругониги килисабаз тIоритIулел тадбиразде гьезулги 12% гурони хьвадулареб букIин. ГIисал диналъул кьочIолал гIакъидаби абуни гьезул 10% гурони лъалебго гьечIо.\nРоссиялъул бищунго бусурбаманал шагьарал руго:\n1. Махачкала 2. Грозный 3. Казань 4. Набережные Челны 5. Уфа 6. Стерлитамак 7. Ставрополь 8. Астрахань 9. Нижневартовск 10. Доналда бугеб Ростов 11. Ульяновск 12. Сургут 13. Симферополь 14. Владикавказ 15. Москва 16. Оренбург 17. Гъоркьияб Новгород 18. Магнитогорск 19. Тольятти 20. Самара.\nГьел сияхIаз бихьизабулеб буго Москва кIиябго диниял традициязул центр бугеблъи. Гьениб гIумру гьабулев 13 млн. чиясул 8.5 млн. чияс абун буго жал православиял христианал ругин. Гьеб кколеб буго халкъалъул 67%. Жал христианал ругин абуниги гьезулги цIикIкIунисел килисабазде хьвадулел чагIи рагIуларо.\nГьединго Москваялда гIумру гьабулеб буго кIиго миллионгIан бусурманчиясги.\nРоссиялъул ХIукуматалда цебе бугеб Финансазул университеталъул социологиялъул департаменталъ гьабураб цIех-рехалъ бихьизабун буго Россиялъул чIахIиял шагьаразда цIияб мажусиязул къадарги цIикIкIунеб букIин. Гьел кколел руго цере рукIарал мажусиял динал цIигьарун яги цIиял батIиял гIуцIун гьезда хадур рилъарал чагIи. Гьезул цо-цояз цере лъолел ругIула некIо-гIурусазул, ГIисал диналда цере рукIарал мажусиял динал цIигьари.\nАмма гьебго заманаялда цIех-рехчагIаз абулеб буго гьел мажусиял динал цIилъулел рукIаниги гьезда хадур рилъунезул къадар гIемераб гьечIин ай 0.2%.\nЦIиял мажусиял гIемерал шагьарал рагIула гьадинал:\n1. Амуралда бугеб Комсомольск 2. Ставрополь 3. Белгород 4. Магнитогорск 5. Стерлитамак 6. Липецк 7. Кострома 8. Новороссийск 9. Таганрог 10. Тула 11. Тамбов 12. Ульяновск 13. Калуга 14. Астрахань 15. Симферополь 16. ЙошкарОла 17. Курск 18. Гъоркьияб Новгород 19. Саратов 20. Краснодар\nГьел сияхIазда бихьулеб буго чанги шагьар кIиго яги лъабабго сияхIалде унеблъи.\nИсламгун насранияб диназул гIадамал Москваялда ратани, насраниялгун цIиял мажусиял рагIула — Липецкалда, Калугаялда, Курскалда, Белгородалда ва Тамбовалда. Бусурбабигун цIиял мажусиял ратун руго Ставрополалда, Астраханалда, Симферополалда, Гъоркьияб Новгородалда ва Магнитогорскалда.\nЛъабабго сияхIалде гъорлъе араб цого-цо шагьар батун буго Ульяновск.\nРоссиялъул ХIукуматалда цебе бугеб Финансазул университеталъул социологиялъул департаменталъ гьеб цIех-рех тIобитIун буго 250 азаргоялдаса цIикIкIун чияс гIумру гьабулел шагьаразда. Этникиял ва конфессиязул суалал цере лъолел рукIун гьечIо автораз. ЦIех-рехалда аслияб куцалда гIахьаллъун руго насранияб диналъул жал ругин абурал чагIи.\nГьел баянал кьолел руго СРЕДА абулеб цIех-рехалъул хъулухъалъ.


СТАЛЬНАЯ ЭМАЛИРОВАННАЯ СКОВОРОДА ДЛЯ ОМЛЕТА "PASTELL", ДИАМЕТР 22 СМ.\nНАБОР СТАЛЬНОЙ ЭМАЛИРОВАННОЙ ПОСУДЫ "SMARAGD", 3 ПРЕДМЕТА.\nСТАЛЬНАЯ ЭМАЛИРОВАННАЯ КАСТРЮЛЯ "SMARAGD", ДИАМЕТР 24 СМ, ОБЪЁМ 6,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "SMARAGD", ДИАМЕТР 20 СМ, ОБЪЁМ 3,5 Л.\nСТАЛЬНАЯ ЭМАЛИРОВАННАЯ КАСТРЮЛЯ "SMARAGD", ДИАМЕТР 16 СМ, ОБЪЁМ 1,5 Л.\nСТАЛЬНАЯ ЭМАЛИРОВАННАЯ КАСТРЮЛЯ "SMARAGD", ДИАМЕТР 16 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "SMARAGD", ДИАМЕТР 24 СМ, ОБЪЁМ 4,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "SMARAGD", ДИАМЕТР 18 СМ, ОБЪЁМ 1,5 Л.\nСТАЛЬНАЯ ЭМАЛИРОВАННАЯ СКОВОРОДА "SMARAGD", ДИАМЕТР 28 СМ.\nСТАЛЬНАЯ ЭМАЛИРОВАННАЯ КРУЖКА С НОСИКОМ "SMARAGD", ДИАМЕТР 12 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КРУЖКА С НОСИКОМ "SMARAGD", ДИАМЕТР 14 СМ, ОБЪЁМ 1,7 Л.\nСТАЛЬНАЯ ЭМАЛИРОВАННАЯ КАСТРЮЛЯ "SMARAGD", ДИАМЕТР 18 СМ, ОБЪЁМ 2,5 Л.\nСТАЛЬНАЯ ЭМАЛИРОВАННАЯ КАСТРЮЛЯ "SMARAGD", ДИАМЕТР 20 СМ, ОБЪЁМ 2,0 Л.\nСТАЛЬНАЯ ЭМАЛИРОВАННАЯ ЖАРОВНЯ "SMARAGD", РАЗМЕР 42 Х 33 СМ.\nСТАЛЬНАЯ ЭМАЛИРОВАННАЯ КРУЖКА С НОСИКОМ "SMARAGD", ДИАМЕТР 10 СМ, ОБЪЁМ 0,75 Л.\nСТАЛЬНОЙ ЭМАЛИРОВАННЫЙ СОТЕЙНИК "SMARAGD", ДИАМЕТР 16 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ СКОВОРОДА ДЛЯ ЯИЦ "SCHWARZEMAILLE", ДИАМЕТР 24 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHMALZPFANNE", ДИАМЕТР 20 СМ.\nСТАЛЬНАЯ ЭМАЛИРОВАННАЯ СКОВОРОДА "HOLZKNECHTPFANNE", ДИАМЕТР 24 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHNITZELPFANNE", ДИАМЕТР 24 СМ.\nСТАЛЬНАЯ ЭМАЛИРОВАННАЯ ЖАРОВНЯ "GOURMET", ДИАМЕТР 24 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHNITZELPFANNE", ДИАМЕТР 30 СМ.\nСТАЛЬНАЯ ЭМАЛИРОВАННАЯ СКОВОРОДА "HOLZKNECHTPFANNE", ДИАМЕТР 30 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHNITZELPFANNE", ДИАМЕТР 34 СМ.\nСТАЛЬНАЯ ЭМАЛИРОВАННАЯ ЖАРОВНЯ "GOURMET", ДИАМЕТР 30 СМ.\nСТАЛЬНАЯ ЭМАЛИРОВАННАЯ ЖАРОВНЯ С КРЫШКОЙ "SCHNITZELPFANNE", ДИАМЕТР 34 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHNITZELPFANNE", ДИАМЕТР 40 СМ.\nСТАЛЬНАЯ ЭМАЛИРОВАННАЯ ЖАРОВНЯ С КРЫШКОЙ "SCHMORPFANNE", ДИАМЕТР 24 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHMORPFANNE", ДИАМЕТР 24 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHMALZPFANNE", ДИАМЕТР 30 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHMORPFANNE", ДИАМЕТР 28 СМ.\nСТАЛЬНАЯ ЭМАЛИРОВАННАЯ ЖАРОВНЯ "SCHMALZPFANNE", ДИАМЕТР 26 СМ.\nСТАЛЬНОЙ ЭМАЛИРОВАННЫЙ ВОК "SCHWARZEMAILLE", ДИАМЕТР 36 СМ.\nСТАЛЬНАЯ ЭМАЛИРОВАННАЯ ЖАРОВНЯ С КРЫШКОЙ "SCHMORPFANNE", ДИАМЕТР 28 СМ.\nСТАЛЬНАЯ ЭМАЛИРОВАННАЯ КОНИЧЕСКАЯ КАСТРЮЛЯ "AQUAMARIN", ДИАМЕТР 24 СМ, ОБЪЁМ 6,5 Л.\nСТАЛЬНАЯ ЭМАЛИРОВАННАЯ КАСТРЮЛЯ "AQUAMARIN", ДИАМЕТР 24 СМ, ОБЪЁМ 4,0 Л.\nСТАЛЬНАЯ ЭМАЛИРОВАННАЯ КРУЖКА С НОСИКОМ "AQUAMARIN", ДИАМЕТР 12 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "AQUAMARIN", ДИАМЕТР 20 СМ, ОБЪЁМ 2,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "AQUAMARIN", ДИАМЕТР 20 СМ, ОБЪЁМ 4,0 Л.\nСТАЛЬНОЙ ЭМАЛИРОВАННЫЙ СОТЕЙНИК "AQUAMARIN", ДИАМЕТР 16 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "AQUAMARIN", ДИАМЕТР 16 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "AQUAMARIN", ДИАМЕТР 16 СМ, ОБЪЁМ 2,0 Л.\nСТАЛЬНАЯ ЭМАЛИРОВАННАЯ СКОВОРОДА "KOBALTBLAU", ДИАМЕТР 24 СМ.\nСТАЛЬНАЯ ЭМАЛИРОВАННАЯ СКОВОРОДА "OMA'S-KOBALTBLAU", ДИАМЕТР 18 СМ.\nСТАЛЬНАЯ ЭМАЛИРОВАННАЯ КАСТРЮЛЯ "AVORIO", ДИАМЕТР 24 СМ, ОБЪЁМ 6,5 Л.\nСТАЛЬНАЯ ЭМАЛИРОВАННАЯ КАСТРЮЛЯ "AVORIO", ДИАМЕТР 24 СМ, ОБЪЁМ 4,0 Л.\nСТАЛЬНАЯ ЭМАЛИРОВАННАЯ КРУЖКА С НОСИКОМ "AVORIO", ДИАМЕТР 12 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ СКОВОРОДА "OMA'S-KOBALTBLAU", ДИАМЕТР 24 СМ.\nСТАЛЬНАЯ ЭМАЛИРОВАННАЯ СКОВОРОДА "OMA'S-KOBALTBLAU", ДИАМЕТР 28 СМ.\nСТАЛЬНАЯ ЭМАЛИРОВАННАЯ КАСТРЮЛЯ "AVORIO", ДИАМЕТР 20 СМ, ОБЪЁМ 4,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "AVORIO", ДИАМЕТР 20 СМ, ОБЪЁМ 2,0 Л.\nСТАЛЬНОЙ ЭМАЛИРОВАННЫЙ СОТЕЙНИК "AVORIO", ДИАМЕТР 16 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "AVORIO", ДИАМЕТР 16 СМ, ОБЪЁМ 2,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "AVORIO", ДИАМЕТР 16 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ СКОВОРОДА "KOBALTBLAU", ДИАМЕТР 26 СМ.\nСТАЛЬНАЯ ЭМАЛИРОВАННАЯ СКОВОРОДА "KOBALTBLAU", ДИАМЕТР 30 СМ.\nСТАЛЬНАЯ ЭМАЛИРОВАННАЯ ЖАРОВНЯ "KOBALTBLAU", РАЗМЕР 36 Х 26,5 СМ.\nСТАЛЬНАЯ ЭМАЛИРОВАННАЯ СКОВОРОДА "HOLZKNECHTPFANNE-BLAU", ДИАМЕТР 24 СМ\nСТАЛЬНАЯ ЭМАЛИРОВАННАЯ КАСТРЮЛЯ "BLAU", ДИАМЕТР 20 СМ, ОБЪЁМ 2,0 Л.\nСТАЛЬНАЯ ЭМАЛИРОВАННАЯ КРУЖКА С НОСИКОМ "CORALL", ДИАМЕТР 14 СМ, ОБЪЁМ 1,7 Л.\nСТАЛЬНАЯ ЭМАЛИРОВАННАЯ КАСТРЮЛЯ "BLAU", ДИАМЕТР 16 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "BLAU", ДИАМЕТР 22 СМ, ОБЪЁМ 3,0 Л.\nСТАЛЬНАЯ ЭМАЛИРОВАННАЯ КРУЖКА С НОСИКОМ "BLAU", ДИАМЕТР 12 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КРУЖКА С НОСИКОМ "CORALL", ДИАМЕТР 12 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КРУЖКА "ALMLIESEL-3", ДИАМЕТР 8 СМ, ОБЪЁМ 0,375 Л.\nСТАЛЬНАЯ ЭМАЛИРОВАННАЯ КРУЖКА "ALMLIESEL-2", ДИАМЕТР 9 СМ, ОБЪЁМ 0,5 Л.\nСТАЛЬНАЯ ЭМАЛИРОВАННАЯ КРУЖКА "ALMLIESEL-2", ДИАМЕТР 8 СМ, ОБЪЁМ 0,375 Л.\nСТАЛЬНАЯ ЭМАЛИРОВАННАЯ ЦИЛИНДРИЧЕСКАЯ КРУЖКА "ALMLIESEL-5", ДИАМЕТР 8 СМ, ОБЪЁМ 0,375 Л.\nСТАЛЬНАЯ ЭМАЛИРОВАННАЯ МЕРНАЯ КРУЖКА С НОСИКОМ "ALMLIESEL-1", ДИАМЕТР 10 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ МЕРНАЯ КРУЖКА С НОСИКОМ "ALMLIESEL-5", ДИАМЕТР 9 СМ, ОБЪЁМ 0,5 Л.\nСТАЛЬНАЯ ЭМАЛИРОВАННАЯ КРУЖКА "ALMLIESEL-4", ДИАМЕТР 8 СМ, ОБЪЁМ 0,375 Л.\nСТАЛЬНАЯ ЭМАЛИРОВАННАЯ КРУЖКА С НОСИКОМ "BLAU", ДИАМЕТР 9 СМ.\nСТАЛЬНАЯ ЭМАЛИРОВАННАЯ КРУЖКА С НОСИКОМ "BLAU", ДИАМЕТР 10 СМ.\nСТАЛЬНАЯ ЭМАЛИРОВАННАЯ КРУЖКА С НОСИКОМ "BLAU", ДИАМЕТР 12 СМ.\nСТАЛЬНАЯ ЭМАЛИРОВАННАЯ КАСТРЮЛЯ "WEISS", ДИАМЕТР 14 СМ, ОБЪЁМ 1,0 Л.\nСТАЛЬНОЙ ЭМАЛИРОВАННЫЙ БИДОН "WEISS", ОБЪЁМ 1,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "WEISS", ДИАМЕТР 12 СМ, ОБЪЁМ 0,5 Л.\nСТАЛЬНАЯ ЭМАЛИРОВАННАЯ КОФЕЙНАЯ КРУЖКА "WEISS", ДИАМЕТР 10 СМ, ОБЪЁМ 0,4 Л.\nСТАЛЬНАЯ ЭМАЛИРОВАННАЯ КАСТРЮЛЯ "WEISS", ДИАМЕТР 14 СМ, ОБЪЁМ 0,75 Л.\nСТАЛЬНАЯ ЭМАЛИРОВАННАЯ КАСТРЮЛЯ "WEISS", ДИАМЕТР 16 СМ, ОБЪЁМ 1,5 Л.\nСТАЛЬНАЯ ЭМАЛИРОВАННАЯ КРУЖКА "WEISS", ДИАМЕТР 8 СМ, ОБЪЁМ 0,375 Л.\nСТАЛЬНОЕ ЭМАЛИРОВАННОЕ ВЕДЁРКО "WEISS", ДИАМЕТР 16 СМ, ОБЪЁМ 1,75 Л.\nСТАЛЬНАЯ ЭМАЛИРОВАННАЯ ШУМОВКА "WEISS", ДИАМЕТР 9 СМ.\nСТАЛЬНОЙ ЭМАЛИРОВАННЫЙ ВЕЙТЛИНГ "WEISS", ДИАМЕТР 28 СМ, ОБЪЁМ 4,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "WEISS", ДИАМЕТР 18 СМ, ОБЪЁМ 2,5 Л.\nСТАЛЬНАЯ ЭМАЛИРОВАННАЯ КАСТРЮЛЯ "WEISS", ДИАМЕТР 16 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ МЕРНАЯ КРУЖКА С НОСИКОМ"WEISS", ДИАМЕТР 9 СМ, ОБЪЁМ 0,5 Л.\nСТАЛЬНОЙ ЭМАЛИРОВАННЫЙ КОВШ С НОСИКОМ "WEISS", ДИАМЕТР 12 СМ, ОБЪЁМ 0,5 Л.\nСТАЛЬНАЯ ЭМАЛИРОВАННАЯ МЕРНАЯ КРУЖКА С НОСИКОМ "WEISS", ДИАМЕТР 10 СМ, ОБЪЁМ 1,0 Л.\nСТАЛЬНАЯ ЭМАЛИРОВАННАЯ КАСТРЮЛЯ "WEISS", ДИАМЕТР 18 СМ, ОБЪЁМ 1,5 Л.\nСТАЛЬНАЯ ЭМАЛИРОВАННАЯ КАСТРЮЛЯ "WEISS", ДИАМЕТР 20 СМ, ОБЪЁМ 3,5 Л.\nСТАЛЬНОЙ ЭМАЛИРОВАННЫЙ САЛАТНИК "WEISS", ДИАМЕТР 16 СМ, ОБЪЁМ 0,75 Л.\nСТАЛЬНОЙ ЭМАЛИРОВАННЫЙ ВЕЙТЛИНГ "WEISS", ДИАМЕТР 14 СМ, ОБЪЁМ 0,5 Л.


Теофил, дирго тІоцебесеб тІехьалда дица хъван букІана, зобалазде восун араб къоялде щвезегІан ГІисаца гьабунщиналъулги малъанщиналъулги хІакъалъулъ.\nГьеб къоялъ ГІисаца Илагьияб РухІалдалъун насихІатги гьабуна жинцаго тІаса рищарал чапарзабазе.\nГІазаб-гІакъуба хІехьон хадубги ГІисаца живго чІаго вукІин чапарзабазда бихьизабуна, гьезул щибниги щаклъи кколаредухъ. КІикъого къоялъ бажарана гьев вихьизе, ва гьес гьезда бицана Аллагьасул ПарччахІлъиялъул.\nЦадахъ кваналев вукІараб мехалъ ГІисаца гьезда лъазабуна: – Дица нужеда абураб къагІидаялъ, Инсуца нужее кьураб рагІи тІубазегІан, Иерусалималдаса нахъе унге нуж.\nЯхІя аварагас лъадаца чурулаан, нужин абуни, гІемер заман иналдего Илагьияб РухІалъ чурила.\nГьедин данделъараб мехалъ чапарзабаз ГІисада гьикъана: – Я, БетІерчІахъад, Исраилил халкъалъул парччахІлъи гьанже цІидасан рукІалиде ккезабизехъинцин гьечІищ дуца?\nГьес абуна: – Инсуца жиндирго къудраталдалъун чІезабураб заманги болжалги нужеда лъазе кколаро.\nАмма Илагьияб РухІ нужехъе рещтІараб мехалъ, къудратги щвела нужее. Цинги дир хІакъалъулъ бицунел нугІзаллъун рукІина нуж цин Иерусалималда ва тІолабго Ягьудиялдагун Самариялда, цинги дуниялалъул рагІалде щвезегІанги.\nГьедин абун бахъарабго, ралагьун гьелгун, ГІиса зобалазде восун ана ва накІкІул парчаялъ вихьудаса тІерхьинавуна.\nГьесда хадур зодихъе ралагьун гьал рукІаго, гьале хъахІал гІабаби ретІарав кІиго чи вачІун чІана гьазда аскІов. Гьез абуна:\n– Ле, галилеялдасел, щай нуж зодихъе ралагьун чІолел? Нужеда зобалазде восун унев вихьарав гьев ГІиса, нужеда аскІоса зобалазде унев вихьараб къагІидаялъ вачІина нужехъе.\nЦинги гьел, Иерусалималдаса цо километралъул манзилалда бугеб Зайтуналъул магІардаса гІодоре рещтІун, Иерусалималде тІадруссана.\nЖалго рещтІараб минаялде щун, тІасарокъоре рахана ва гьенир чІана. Гьенир рукІана Пётр ва Иоанн, Якъуб ва Андрей, Филипп ва Фома, Бартоломей ва Матфей, Алфейил вас Якъуб, Симон Зелот ва Якъубил вац Ягьуда.\nГьел киналго данделъулаан, цадахъ какал ралаан. Гьезда цадахъ как-кІалалда рукІунаан цо-цо руччабиги, ГІисал эбел Марямги, гьесул вацалги.\nЦо чанго къоялдасан, нусиялда къогогІанасев диналъул вац данделъараб бакІалда, гьезда цевеги вахъун, Пётрица абуна:\n– ГІенеккея, вацал! Нилъеда гьоркьов вукІарав ва нилъер ишалъулъ гІахьаллъиги жиндие насиблъарав, амма ГІиса кквезе рачІаразда нух бихьизабурав Ягьудал хІакъалъулъ Илагьияб РухІалдалъун Давуд аварагас некІого абун букІараб рагІи ритІухълъана. (\nГьеб гІасияб ишалъухъ щвараб гІарацги кьун, хур босана Ягьудаца. Ва гІодов речІчІун, чехь кьвагьун хвана гьев, кинабго бакь-кІачги къватІибе бачІана.\nГьеб лъана Иерусалималъул кинабго халкъалда. Гьединлъидал гьезул мацІалда Акелдама абун цІар лъуна гьеб хуралда. «Бидул хур» абураб магІна буго гьелъул.)\nТуркабазул Хирияб ТІехьалда гьелъул хІакъалъулъ гьадин хъван буго: «БетІергьанчи гьечІого гьесул мулкги хутІаги, Жанив чиго гьечІого гьесул рукъги хутІаги». Цоги гьениб хъван буго: «Гьев хисун наиблъун цогидав тІамизе ккола».\nГьединлъидал цо чи тІаса вищизе ккола, ГІиса хваралъуса вахъанилан гьесги нилъеда цадахъ нугІлъи гьабизе. Гьев вукІине ккола ТІадегІанав ГІиса нилъгун вугеб заманаялда кидаго – ЯхІяца лъадалъ ччун вахъаралдаса зобалазде восун араб къоялде щвезегІан, – нилъеда гьоркьов вукІарав чи.\nКІиго чи вихьизавуна гьез: Баршаббайин абулев Юсупги (Юстиланги абулаан гьесда) Маттияги.\nЦинги гьел Аллагьасде гьардезе лъугьана: – Я, БетІергьан! Дуда лъалаха щивав чиясул ракІалда бугеб жо. Чапарлъиги Аллагьасе хъулухъги рехун тун, Ягьуда жиндиего данде кколелъуве индал, гьесул бакІалде восизе гьав кІиясулго кинав дуца тІаса вищаравали бихьизабе.\nЦинги гьев кІиясего можоро тІамуна гьаз. Можороялъ Маттия бергьана. Гьедин анцІила кІиабилев чапарлъун лъугьана Маттия.


Тарихияб музей ва дагъал хисизе хIадурарал гIурусал » MaгIарухъ - Авар Басмабазул Цолъи\nТарихияб музей ва дагъал хисизе хIадурарал гIурусал\nСиясат / Тарих / Хасаб пикру / Лъугьа-бахъинал\nДахадаевасулгун Йирчи Хъазахъил къватI цолъулеб бакIалда бан буго цIияб музей. "Россия - моя история" абун хъван буго гьеб музеялда тIад. Гьениб жаниб рагIула бищунго некIсияб заманалдаса бахъараб, жакъа къоялде щвезегIан улкаялъул тарих бихьизабулел гIаламатал: картаби, суратал, ретIел-хьит, аудио ва видео файлал ва гIемераб цогидаб. Гьеб музей бан буго тIоцебе базар букIараб, хадуб Амировас гьелги хъамун спортзал базеянги байбихьун, къого соналъ чIобого букIараб бакIалда. Музей буго кIудияб ва берцинаб. Гьеб бана цохIо лъагIалида жаниб, цIакъго хехго. Гьеб баялъе аслияб хIаракат бахъана Рамазан ГIабдулатIиповас. Гьев вукIана музеял, кьурди-квара, кечI-бакъан хирияв чи. ГIемерал гьединал бакIал рана ГIабдулатIиповас Дагъистаналда. Гьеб щиб гьабизе хIажатаб жо, гьелдаса кIвар бугел суалал гьечIищ Дагъистаналдаян гьикъила гIемерисез. ГIунги тIокI руго хIажатал бакIал, гьеб гIурус тарих жаниб бачараб музеялъул кинабгIаги хIажалъиги гьечIо Дагъистаналъе. Амма гьеб балаго республикаялъул нухмалъиялъул гъира базабулеб кIиго хIужа букIана: тIоцебесеб – гьенибе биччараб гIезегIан гIарац, хIалтIизе бакIал ва магъалаби республикаялъул бюджеталъе ва хасал чагIазе щвей. КIиабилеб - Москваялда цебе Дагъистан гIурусаздехун гьетIараб ва централъе ритIухъаб республика букIин бихьизаби. Гьеле гьеб музей рагьана хамиз къоялъул къаси. Лента къотIизе В.Васильев вачIинчIо. Гьесул бакIалда кагътидаса, рагIи къосинчIого, баркиялъул кагъат цIалана ГI.ХIамидовас. Хадувго кIалъазе вахъана насраниязул кашиш Варлаамги, бусурбабазул цевехъан, муфтий ва шайих АхIмадхIажи ГIабдулаевги. Киназго бицунеб букIана музей рагьи лъикIаб иш бугин. Кинаб квешлъи- гиха букIинеб музеялъул? Амма политикияб рахъ хIисабалда, республикаялъул бетIерасул гьеб тадбиралде вачIунгутIиялъе къимат кьуни, дир хIисабалда, гьеб буго гьесул битIараб гали. Ургъунго вачIинчIев ватаниха. ГIадамаз жидеда къанагIат гурони вихьизе щоларев чиясул рахъалъ жидецаго цо гIажаибаб образ ургъула. Гьесие гьечIелги тIокIлъаби хъвала, гIемер цеве вахъани гьеб кинабгоги щущахъ бан, хIакъикъияв чи вачIуна цеве жиндирго гIунгIутIабигун.\nМасала, Рамазан ГIабдулатIиповас гьабурабщинаб жо къотIнор сураталги чIвачIого, прямой эфиралгун цевевахъиналги гьаричIого гьабун букIарабани, гьесул рахъалъ чанги легенда ургъилаан халкъалъ. ХIикматав, гIадан чиясда кIвечIел ишал гьарурав цевехъанлъун рикIкIинаан. Гьесул кинабго жо хвана тукаби рагьулеб бакIалда лентаби къотIизе иналдаса байбихьараб, ункъабго соналъ киналго сухIмат - кучIдузулъ гIахьаллъун, гIемер цеве вахъун. Гьес квал-квал гьабуна гIадамазе жиндир рахъалъ халкъалъе къваригIараб образ гIуцIизе. Гьеб хIакъикъат бичIчIун лъаларо, цогидаб кIудияб ва кIвар бугеб суалалъ лъаларо, Васильев вачIинчIо музей рагьизе. Дир хIисабалда вачIинчIого лъикI гьесие жиндиего. Гьевго Васильевас, гьале кIиябго анкь сверулеб буго, жеги кьечIо Дагъистаналъул хIукуматалъул премьерасул кандидатура. Законалда рекъон кIиго анкьил болжалалда кьезе ккола. Метер буго ахирисеб къо, рузман къоялъул данделъиялда лъазе рес буго щив премьерлъун вихьизавуравали. Премьерлъун вачIине вуго я 2018 абилеб соналъул сентябралде щвезегIан киналгIаги политикиял хIаял гьечIого нухмалъиялъул гьоко цIалев чи, ялъуни гьев вукIине вуго жиндир заманалда Путинидаса тIоцеве премьер, хадув президент гьавуравго гIадин иргадулаб болжалалде ишангун витIулев чи. Кинабго бараб букIина кандидатураялда ва гьесда цебе лъураб масъалаялда. Руго харбал Васильевас бищунго кIвар бугел отраслязде Москваялдаса жиндир чагIи рачун рачIине ругин абуралги. Щивалиго Иванов вачIун вугила республикаялъул бетIерасул администрациялъул бетIерлъун вукIине. Жеги гьенив чи хисун гьечIо. Гьединго интернеталда тIибитIана щивалиго Иван Овчиниковасул хитIаб жив Дагъистаналъул финансазул министрлъун хIалтIизе хIадур вугин абураб. Гьеб жо буго Чукмекистаналда хъвай-цIали лъалел чагIиго хутIун рагIуларин, батIаго Васильев бегьарав дунги щай бегьиларевин абураб жо. Васильевни политикияб кризисалъул ва Дагъистаналъул политикиял ва финансовиял къокъабазул къеркьей чIалгIарав В.Путиница бугеб ахIвал-хIал хвасар гьабизе витIун ватила. Цониги къокъаялда гъорлъ гьечIев чи хIисабалда. ХутIарал кире? Гьанир гIурал махщелчагIи гьечIогойищ? Дир хIисабалда миллияб ращалъиго цIуничIого къватIиса гIадамал нухмалъиялде рачани гьеб букIина тIоцебесеб иргаялда дагъистаниял къабихI гьарураб ишлъун. ГIабдулатIиповас ракьцоязе кьурал харжихъ балагьарал хъулухъазул бицунел чагIаз киндай къабул гьарулел ругел Овчиниковал? ГIеладай гьезул бихьинчилъи нуж гьечIого Дагъистан тIубан бугин, гIун бугин ахIичIел гьалдбадерида абизе? Хабар лъикIаб рагIайги.\n» Пенсиязул фонд, гьелда сверухъ къеркьей ва гIащтIичагIигун гIадамал\nГьан махIцани, цIам бала, цIамги махIцани, щибдай балеб?


Москваялдаса рохалил хабар » Ассоциация учителей аварского языка\n16 ноя 00:00Лъазабиял\nЖакъа Москваялдаса щвана рохалил хабар. Нилъер ракьцояй, миллатцояй Ругъжаб росулъа авар мац1алъул г1олохъанай муг1алим Сапиятица иргадулаб бергьенлъиги босун, дагьабги борхатаб даражаялде бахинабуна Дагъистаналъулги маг1арулазулги ц1арги къадру- къиматги. Т1олгороссиялъулаб мастер-классалъул къецалъулъ "Учитель-дебютант" абураб номинациялда Сапиятица бергьенлъи босана. Авар мац1алъул учительзабазул Ассоциациялъ рак1 - рак1алъ баркулеб буго Сапиятида бергьенлъи. Гьарула Сапиятие гьеб бигьаяб гуреб х1алт1улъ жеги ч1ах1иял бергьенлъаби ва церелъурал масъалаби г1умруялде рахъинаризе махщелги бажариги.\nБищун лъик1ав рахьдал мац1алъул муг1алим. Мухӏидинова Баху Блогал "Бищун лъикӏав рахьдал мацӏалъул мугӏалим-2019" Блогал Баркула магIарулазда бергьенлъи! Лъазабиял Дир рак1 Г1андих1орихъ хут1ана...Г. Ибрагьимова Хьаргаби №1школалъул авар мац1алъул муг1алим. Цолъиялъул хIалтIи / Блогал Гъизилюрталда - авар мацIалъул ва адабияталъул семинар Цолъиялъул хIалтIи / Тадбирал


Гьале, 1 июлалда, мисалалъе, «Единая Россия» партиялдаса Ирина Яровая ва Александр Хинштейн гъорлъ бугеб къокъаялъул загьир гьабураб инициативаялда рекъон, парламенталъ хисизабизе бегьула «Полициялъул хIакъалъулъ» къанун.\nГьелда хадуб полициялъулазул рес букIуна гIемер гIадамал ругеб бакIалда ярагъ хIалтIизабизе. Гьебги щиб гьеб хIалтIизабизе бегьула, лъимадуе ругел риккинчIого, киналго руччабазде дандеги.\nКинаб къагIидаялда загьирлъизе бегьулеб гьединаб къанун гьедингоги низам цIунулезул хьвада-чIвади беццулареб Дагъистаналда ва тIолабго Шималияб Кавказалда?\nПачалихъияб Думаялъухъе гьанже бицен гьабулеб къануналда цебе кьун букIана ТамихI тIубазабиялъул федералияб хъулухъалъул системаялда туснахъазде данде хасал къагIидаби, ай, гIадатиял рагIабазда абуни, гIазаб кьеялъул къагIидаби, хIалтIизаризе рес кьолеб инициативаги. Гьеб бакIалдаго гьелъие «Садистазул къанун» абураб цIар кьун букIана инициативалъул критиказ.\n«ГIаштIичагIазул къанун» абураб цIар инсанасул ихтиярал цIунулез гьанжеялдего кьунин депутатазда хисизабизе ракIалда бугеб къануналъегийин, абуна нижер программаялъе комментариял гьарулаго, «За права человека» гIуцIиялъул бетIер Лев Пономаревас.\nПолициялъуласда «тIадаб бугин» абурал рагIабицин нахъе рахъизе кколел рагIула гьеб къануналдаса, депутатаз загьир гьарурал хиса-басиязул церелъеязда рекъон. Ай, цогидал рагIабаздалъун абуни, гьеб кколеб буго гражданасул ихтиярал ва эркенлъиял хвезарураб мехалдацин, полициялъуласда тIадаб букIине гьечIин конституциялъулаб тIалаб тIубазабизенищиб, тIаса лъугьин гьаризецин.\nИнсанасул ихтиярал цIунулез бищунго кIудияб кIвар буссинабулеб буго, терактал риччангутIиялъул мурадалда, полициялъулазе гIемер гIадамал ругел бакIазда ярагъ хIалтIизабизе ресал рагьулеб букIиналде. Цебе гьукъун букIун батани, гьанже гьезие ихтияр кьезе бегьула руччабазде данде ярагъ хIалтIизабизецин. Депутатазул инициатива логикаялде данде кколареблъун рикIкIунеб буго полициялъул хьвада-чIвади цIакъго лъикI лъалей адвокат Сапият МахIамадовалъ. Гьей божулей гьечIо парламенталъ гьединаб къанун къабул гьабизе бегьиялда.\nСапият МахIамадова: «Шималияб Кавказалда гьедингоги гIемер руго лъугьа-бахъинал гIадамазда полициялъулазул къанунияб гуреб хьвада-чIвадиялъул гIайиб букIин чIезабизе бажарунгутIиялъул. Полициялъул жакъаги руго гIунги тIокIал ресал жидерго хIалтIи гьабиялъе. Гьанжеги гьел цIикIкIинаруни, гьел тIадеги бигьаго рорчIизе руго жавабчилъиялдаса.\nРакIалда ругел хиса-басиял гьеб къануналда гьарун хадубни, дир пикруялда, гьезул цоязул хьвада-чIвадиялъул вахIшилъи бихьулеб къагIидаялда цикIкIине буго. Хасго гьеб къануналъ руччабазда речIчIизецин изну кьолеб букIин ракIалде босани. Щиб, лъимадуейищ чIужугIадан йигей яги гьечIейищ цIеххолелищ рукIине ругел гьел кьвагьдезе байбихьараб мехалда яги гьелда цебе?»\nИнсанасул ихтиярал цIунулев Михаил Кригерица абуна, жив гьединаб инициативалъ тамашалъизавичIин. Гьеб кколин гIантаб парламенталъ рахъулел гIантал къануналин.\nМихаил Кригер: «Нилъер къанунал рахъулеб тIалъи жакъа бугин абизе бегьула пикру хисаразул рукъин. Дун тамашалъизе гьечIо, гьез гьел хиса-басиял тасдикъ гьаруни. Гьеб гьедин букIинищали дида лъаларо, амма гьез гьеб къабул гьабуни, дица абилаха, гьечIин гьениб тамашалъизе ккараб жоцин, депутатаздаго релъарал къануналги ругин нилъерин абизе ккелаха. Щиб, тIоцебесеб нухалъищ гьез гьединал гIантIал къанунал къабул гьарулел ругел? Щиб, гьеб къанун гьедингIанго батIиябищ бугеб гьезго къабул гьабураб "садистазул къануналдаса» яги добго "Дима Яковлевасул къануналдаса?"\nПикру халат гьабулаго, Кригерица кIвар буссинабулеб буго гьединал къанунал рахъулел депутатазул мурадазде.\nМихаил Кригер: «Къанун бахъиялъул ахирисеб инициативаги буго гьанжелъезегIан гьез рахъанщил къануналго гIадал гIантаб жо. ГIадатиял гIадамазда хурхун гьезул хьвада-чIвадиялде балагьун, абизе бегьула, нилъер полициялъ гьедингоги хIалтIизарулел ругин къануназ рихьизарурал гурел, жидеего бокьа-бокьарал къагIидабийин.\nКинав тушман щун вугев нилъер кавабазухъе, хъатамаса гьабун "Полициялъул хIакъалъулъ" къануналда хиса-басиял гьаризе ккани? Улкаялда тIад чIегIер наккал чIун рукIинги бихьулеб гьечIо. ГIагсалда, социологиял цIех-реххал гьарулел идарабаз нилъее щибаб къойилго гIадин рапортал кьолел руго гури, халкъ цолъун бугин талъигунин, кинабго лъикI бугин, ургъелалъе багьана гьечIин абурал.\nАмма, гьедин букIаниги, полициялъе къваригIун руго тIадеги ресал, гьебги щиб гьединал вахIшиял, жанаваралъул хасияталъул, ресал. Лъица гьеб чIезабизе кколеб ва кидал лъимадуейищ чIужугIадан яги гьечIищ? Гьеб унго-унгояб гIантлъи ккола къанунал рахъулезул.\nПарламенталъулги президентасулги ахирисел рищиязда дун вукIана тоххалчи. Дида абизе кIола, нилъер улкаялда тIолабго талъи легитимияб гурин. Гьел гIадамазда бихьулеб батизеги бегьула жал гьеб палатаялда легитимиял гьечIеллъи.\nПачалихъияб Думаялъул гIахьалчагIилъун жидецаго рикIкIунез чIечIого гIумруялде рахъинарулел руго гIантал проектал. Гьезда рекъон гIумру нилъеца гьабизе кколеб буго. Къанунал рахъулезул киназулго мурадги ккола, дир пикруялда, жидерго гIумруялъул комфорт цIикIкинаби, жидерго «гьуинаб» гIумру бажарарабгIан халат бахъинаби.\nДица абулеб буго, гьанжесел хиса-басиял гьаричIониги, полициялъул гIунги тIокIал ругин ресал. Дица абулеб буго, полициялъ гьедингоги жиндирго хьвада-чIвадиялда гIорхъаби чIезарулел гьечIин. Дида рихьулел гьечIо киналгIаги багьанаби полициялъулазе тIадеги ресал цIикIкинариялъе."\n«За права человека» абураб инсанасул ихтиярал цIунулеб гIуцIиялъул бетIер Лев Пономаревас абулеб буго, Россиялъул пачалихъалда полициялъулал гьедингоги кколин жидеда квер хъвазецин бегьуларел чагIийин. Нагагьлъун гьеб къанун къабул гьабуни, полициялъулаз жидецаго гьарурел такъсирал такъсираллъун рикIкIине рукIиналда гьев щаклъулев вуго.\nЛев Пономарев: «Гьай-гьай жакъа полициялъулал ккола жидеда кверцин хъвазе бегьуларел чагIи. Полициялъулгун конфликт ккурав чи нижеца цIунизе байбихьарабго, нижеда бихьула кигIан захIматго букIунеб гьеб гьабизе диваналда. ДиванчагIазул хьвада-чIвади букIуна полициялъулазул "хIакъикъаталъул презумпция" бугеб гIадаб. Ай, гьез абулебщинаб битIараб букIунеб гIадин ва оппонентазул каламин абуни, гIицIаб гьереси букIунеб гIадаб. Гьединал мисалал нус-нус гурел, аза-азарго рукIуна. Полициялъуласе тамихI гьабизе ккани, гьес гьабизе кколеб буго цIакъго вахIшияб, цIакъго машгьурлъараб такъсир. Гьебги щиб гьединаб такъсирал гьарурал полициялъулазе тамихIги тамахаб гьабула».\nЩай ахирисеб заманалда жигараб къагIидаялда загьир гьарулел ругел гьединал, абухъего, «гайкаби дугъдазарулел» къануназул инициативаби?\nЛев Пономарев: «Баккулеб буго суал, сундуе къваригун бугеб гьеб къанун, абураб. Дида ккола, гьеб бугин талъиялъул паранойя. Нилъеда бихьулеб буго, гьез щибаб къойилго гIадин бицунеб букIуна Россиялда кьер-кьераб революция букIине бегьиялъул хIакъалъулъ. Гьелдаго цадахъ щибав дупутатас, щибав хъулухъчияс жакъа гIамал гьабулеб букIуна щиб тунги, жив «партиялъулги», живго президент Путинилги тIубанго рахъ ккурав чи вукIин вихьизавизе. Жидеца теларин, жидеца биччаларин гьединаб революцияйин, жидеца рухIал кьелин президент ва гьесул система цIуниялъеин абулезул гIадаб букIуна гьезул хьвада-чIвадиги. Гьез къец балеб гIадин батIи-батIиял, рукIине те гIантал, инициативаби загьир гьарула, гьеб гьезул пиар-къагIида ккола, жакъа абухъего. ГIадада гурелъул Пачалихъияб Думаялде цо-цояз «бетIер cсерараб принтерин» абулеб. Гьаб инициативаги буго гьединабго кьучIалда бижараб, гьелда сверун гьарулел галабиги руго цIакъ хехал".\nПономаревасул пикруялда, Пачалихъияб Думаялъул «жигарлъиялда» нахъ буго улкаялъул талъиялъул Украиналъул гIадаб майдан Россиялда такрарлъизе бегьиялда хурхараб хIинкъи. Аммайин, жубалеб буго инсанасул ихтиярал цIунулес, Кремлалъ Киевалъул майданалдаса дарсалги росун ратизе бегьулин.\nЛев Пономарев: «Дагьалъ цебе ниж данде рахъун рукIана «садистазул къануналде». Гьеб ккола туснахъазде данде хасал къагIидаби, битIахъе абуни, зулму хIалтIизабиялда хурхураб къанун. Гьеб гIумруялде бахъинабиялъул процесс гьоркьоб къотIизабураб гIадаб жо буго. Амма кинаб къагIидаялда гьеб ахир-къадги къабул гьабизе гьез бугебали нилъеда гьанжеги лъалеб жо гуро. Гьелде нахъе руссине руго гьел хаслихълъиялда.\nГьаб, жакъасеб инициативаялъе нижеца кьуна "гIаштIичагIазул къанун" абураб цIар. Гьеб инициатива къануналде буссунеб бугони, гьеб ккола, гIемер гIадамал нужеде тIаде рачIунел ругони, нуж хIинкъуге, нуж кьвагьдей хIинкъичIого, нужеда тIад жавабчилъи букIине гьечIин, нуж нижеца цIунизе ругин полициялъулазде абураб гIадаб жо. Дир гьединал рагIабаз бихьизабулеб бугин абизе бегьула, щай гьеб къанун къабул гьабизе гьезие бокьун бугебали. Гьел хIакъикъаталдаги параноикал гIадин хIинкъун руго гIадамаз къватIире рахъун, низам хвезабизе байбихьизе бегьиялдаса. Гьедин ккезе рес букIин лъала гьезда Киевалъул майдан бихьун. Майдан бигьаго чIезабизе кIолеб жо гуро.\nДоб соналъул февралалда Киевалда, снайперас яги снапераз чIвана къогоялдаса цIикIкIун чи. Гьеб букIинчIо цереги рахъун киназдаго вихьулеб къагIидаялда полициялъулазде кьвагьдей, гьеб букIана балъго, гIадамазда жал рихьулареб къагIидаялда гьабураб кьвагьдей. Амма хадусеб къоялда Украиналъул полициялъул кинабго талъи бихха-хочун ана. Гьезда бичIчIана хадусеб къоялда халкъалде кьвагьдеялъул буюри нухмалъиялъ кьезе бегьулеб букIин. Полициялъулаз жидеего хIукму гьабун батила гьединаб жоялдаса инкар гьабизе.\nНилъер талъиялдаги лъала гьединаб жо ккезе бегьулеблъи. Гьединлъидал гьелъие бокьун буго полициялъул бетIералда квер бахъизе, гьел тIуранго жидедего руссинаризе, гьелъие бокьун буго полициялъулал зомбиязде руссинаризе, гьезул пикру хисизабизе. Гьез гьел ругьун гьарулел руго майданазде рахъунел гIадамал Магърибалъ гIарацги кьун, улкаялда низам хвезабизеги, пачалихъ биххизабизеги тIамурал гIадамал ругин абураб пикруялде.\nДида лъала гьез полициялъулал гьединаб пикруялде кIудияб кIвар кьун ругьун гьарулел рукIин, гьезулъ кIудияб рокьукълъи бижинабулеб букIин. ГицIго гьелъие гьеб къанун къабул гьабулеб буго гьез. ХIакъикъаталдаги гьеб ккола полициялъе цебеккунго индульгенция кьей».\nСапият МахIамадова: «Полициялъулазул бицунаго, «беспредел» абураб рагIи цIакъ гIемер хIалтIизабула Дагъистаналда. Гьанже гьеб къануналъ гьезул кверал дагьалъги чучизарула. Гьебин абуни ккола ахIвал-хIал регионалда дагьалъги хIалуцине бегьулин абураб.\nБосе цингиги, кинал гIаги шартIал тIуразаричIого щаклъи бугин ккарал автомобилал рагьизе рес гьеб къануналъ кьолеб букIин. Лъица жаваб кьезе бугеб, машинабазда жанир гьез балагьулеб жо батIичIони? Гьеб къанун къабул гьабуни, гьелъ кIудиял балагьал рижинаризе бегьула. Хасго нилъер регионалда, хасго полициялъулазул берцинго ургъичел галабаз гIемер гIадамал балагьалде ккезарун ругеб Дагъистаналда.\nХасго руччабазде данде ярагъ хIалтIизабиялъе ресал рагьулел рукIиналде балагьун, дие бокьун буго суал лъезе, кинаб гIасруялда нилъеца гIумру гьабун бугин, абураб. Дица гьадин абила гьеб киналдаго хурхун, нилъер къанунал рахъулез полициялъул хIалтIухъабазул къанунияб гуреб хьвада-чIвади къануналъул кьучIалде бачунеб бугин".\nПономаревсги рикIкIунеб буго Шималияб Кавказалда гьеб къануналъул асаралъ ахIвал-хIал дагьалъги хIалуцинабизе бегьулин. Амма гьесул пикрялда улкаялъул талъиялъ ургъел буго цоги жоялъул.\nЛев Пономарев: «Кавказалда букIана цо гьединаб хIужжа антикоррупциялъулаб митингалде бахъараб халкъалде данде ярагъ хIалтIизабиялъул. Гьеб букIана 2006 соналъул маялда Дагъистаналъул Докузпара мухъалда. Дунги гьениве щун вукIана доб мехалда Анна Политковскаялда цадахъ, гьей чIвалелде лъабго гIанаб моцIалъ цеве.\nГьанже гьединаб къанун къабул гьабулеб бугони, кинаб букIине бегьулеб регионалда хIал? Шималияб Кавказалда гьеб къанун хIалтIизе бегьула хасаб къагIидаялда. Цо босани, къуватиял структурабаз гьениб жидецаго хвезарула къануналги конституцияги. Хасго хасал операцияби тIоритIулеб мехалда.\nЦогидаб рахъалдаса балагьани, регионалда бакIалъулал къуватал гIечIого, зама-заманалдаса хисун, чIезарун рукIуна Россиялъул цоги регионаздаса рачIунел полициялъул къуваталги.\nБакIалъулал полициялъулални ургъизе гIаги ратила, гьеб ярагъ хIалтIизабиялда цебе. Кинаб букIине бегьулеб хьвада-чIвади заманалъ гьенире рачIунел силовиказулали, цебе чIезабизе захIматаб жо гуро. Хасго гьеб къануналъ тIубанго гIадин гьездаса жавабчилъи тасса бахъулеб бугеб мехалда.\nГьеле, чIечIого хасал операциял унел рукIуна гьенир. Низам цIунулел гьедингоги жидеего бокьа-бокьараб гьабулеб рукIуна гьенир антитеррористиял операцияби тIоритIулел мехалда. Гьеб къанун къабул гьабулеб бугони, гьез вахшилъиял гьаризе бегьизе буго, абухъего къанунияб кьучIалда. Мисалалъе, росабалъ гIадамазул рукъзабахъе жанире лъугьунеб мехалда. Лъица ва кин чIезабизе бугеб гьез такъсирищ гьабулеб бугеб яги къануналъул тIалабалищ тIуразарулел ругелали? Кин гьединал шартIазда гIорхъаби чIезаризе ругел гьеб кIиябго хIужжаялда гьоркьоб? Рази гьечIеб халкъ гьезде данде унеб бугони, щиб гьез гьабизе бугеб, гьел кьвагьдезе руго. Гьеб регионалда гуребги, улкаялъул бокьараб бакIалдаги. Талъиялъ гьелде жалгоги хIадур гьарулел руго, хIадур гьарулел руго гьелде полициялъулалги".\n«Садистазул къануналдаса» «ГIаштIичагIазул къануналде»


ЛъагIалида жаниб лъабабилев диванчи чIвана\nДиванчи МухIамад-Мухтар Шапиев чIвараб бакI\n25 сентябралъул къаси МахIачхъалаялда чIван вуго диванчи МухIамад-Мухтар Шапиев ва гьесул вас. Къуваталъул идарабаз гьеб такъсир гьабиялъе гIиллалъун чIварасул пиша рикIкIунеб буго.\nДагъистаналъул ТIадегIанаб диваналъул диванчи МухIамад–Мухтар Шапиевасде ва гьесул вас Камилиде тIадекIанцIи гьабуна арбагI къоялъул сардилъ, МахIачхъалаялъул ХIайдарил цIаралда бугеб къотIноб бугеб, жидерго рукъалда цебе.\nКъуваталъул идарабазул баяназда рекъон щалали лъаларел кIиго чи аскIорегIанги рачIун инсудаги васасдаги речIчIун тIурун ун руго. Лъукъарал эменги васги азарханаялде рачун хадуб гьенир хун руго.\nДагъистаналъул цIех-рехчагIазул баяназда рекъон Шапиевал чIвараб бакIалда батун буго Стечкинил тункIил гулбузул 40 ниги гильза.\nХасал идарабазул вакилзабаз МухIамад-Мухтар Шапиев чIваялъе аслияб гIиллалъун гьесул хIалтIи букIанин рикIкIунеб буго.\nРасул Темирбеков: «ЦIех-рехалъул идарабаз гьеб такъсир гьабиялъе аслияб гIиллалъун бихьизабулеб буго Шапиевасул хIалтIи.\nГьеб сордоялъ инсуда цадахъ вукIиналъ чIван вугин диванчиясул вас Камиль Шапиевгийилан рикIкIунеб буго хасал идарабазул хIалтIухъабаз.\nГьабсагIат гьеб ишалъул цIех-рех унеб буго, жеги такъсир гьабиялъул щаклъи бугев чиги гьечIо. Нижехъе щварал баяназда рекъон цебехун диванчиясе хIинкъабиги кьолел рукIун гьечIо.\nДиванчиясде тIаде кIанцIи гьабиялда хурхун Россиялъул такъсиралъухъ тамихI бихьизабиялъул кодексалъул чанго бутIаялда рекъон такъсиргьабиялъу ишги рагьун буго» - ян бицана «Эркенлъи» радиоялъе Дагъистаналъул ЦIех-рехалъул идарааялъул вакил Расул Темирбековас.\n50 сон барав МухIамад-Мухтар Шапиев 2011 соналъ гурони ТIадегIанаб диванханаялде хIалтIизе лъугьун вукIун гьечIо. Такъсир гьабиялъул ишазулги халгьабулеб букIун гьечIо гьес.\nЦониги экстремистазул ишги букIун гьечIо гьесухъ. Аслияб къагIидаялъ гражданиял ишал хасго руъ-бакIалда тIасан ругел къецазда хурхарал ишал рукIун руго гьесухъ.\nДиванчилъун хIалтIизе вачIинегIан гьев Дагъистаналъул прокуратураялда хIалтIулев вукIун вуго гьев.\nГьеб заманалда диваназда такъсиргьабиялъул ишазул халгьабиязда гIайибал гIунтIизабулевлъунги цеве вахъунев вукIун вуго Шапиев. Диванчилъун тIамилалда цеве Сергохъала мухъалъул прокурорасул хъулухъалдаги бан буго гьес кIиго сон.\nГьесда цадахъ хIалтIулез «Эркенлъи» радиоялъе кьурал баяназда рекъон гьев гIахьаллъарав цого-цо ракIалда чIараб ишлъун букIун буго 1998 соналъу 4 сентябралъ МахIачхъалаялъул мэр СагIид Амировасде тIадекIанцIи гьабиялъул гIайиб гIунтIизабулев вукIарав МухIамад Мухтаровасул иш.\nГьелъухъ хал гьабулаго гIайиб гIунтIизабулевлъун вукIун вуго гьев чIварав диванчи.\n27 сон барав гьесул вас Камиль Шапиевги юристлъун цIалун вахъун вукIун вуго дагьав цевегIан.\nАдвокат Сапият МухIамадовалъул пикруялда рекъон диванчагIи чIваялъе асияб гIиллалъун буго гьезул хIалтIи, хас гьабун гьез ритIухъал хIукмаби къотIунгунтIи.\nСапият МухIамадова: «Кинабха гIилла букIинеб гьев чIваялъе. Гьесги ритIухълъи цIунулеб букIун батилароха.\nГIемерисел гьел диванчагIазулгун дагIба бала гьез гIарацги босун, ритIухълъи цIунун гуреб жидеего бокьухъе, диван гьабулин абун. Гьеб хIехьезе кIвечIез рецIел босичIогоги толаро.\nХас гьабун Шапиевасул ишазда хурхун щибго абизе кIоларо дида, амма диванчилъиялда бан чIван ватилин гьевин абураб пикру буго дир.\nГьесул гIайибгIунтIизабиялъул хIалтIул бицани гьез щиб гьабилеб, гьел руго ДАгъистаналъул прокуратураялъ абураб жо гьабулел чагIи. .\nИсана соналда жаниб чIварал диванчагIазул лъабабилелъун ккана МухIамад-\n2013 соналъул 15 январалда МахIачхъалаялда жиндирго рукъалда цеве чIвана Дагъистаналъул ТIадегIанаб диванханаялъул диванчи МухIамад МухIамадов, гьединго 9 марталда Избербашалда чIвана федералияв диванчи АхIмад Раджабов.\nЦIех-рехчагIазул баяназда рекъон гьел такъсиразул цохIонигияб жеги рагьун гьечIо.


КунчIана ГIали-хIажил цIва\nГьале дида цебе буго ЛъаратIа районалъул ТIадиял росулъа МухIамадов ГIали-хIажил «Анкьракьалъул накъищал» абураб кучIдуздасан ва харбаздасан гIуцIараб тIехь. ЦIалана байбихьудаса лъугIизегIан, тIаса вичIичIого.\nШагIир хIисабалда лъикI хъван ругин, амма къимат кьезе жеги цудунго бугин ккана ракIалде. Хадуб эбелалде гьабураб кечI цIалидал, пикру гьабуна, авторас гьаб кечI дирги эбелалъул хIакъалъулъ хъван бугилан.\nДида мун йихьула хурул ракьанда,\nНадалда гIетI барай,\nРосулъе бачIунеб нухде ялагьун.\nДидаги йихьун йикIана дирго эбел, багIарараб къоялъ колхозалъул хурий юхъарилей ва свакаялъ, гIодоб газаги речIчIун, накабаздаги чIун, зодоре квералги ритIун, армиялда цояв лётчиклъун, цояв гамихъанлъун ругел васазда гурхIа, гьел цIунеян Аллагьасда гьарделей, ахIи балей, зодоса гъоркье вортани васасул рукьбийищ кодоре щвелел, ралъдалъе вортани, кIудияв васасул, ралъдал жанавараз кванан, кодобе щибха щвелебан ракI унтун гIодилей. Цадахъ гIодилев, «гIодугежиха бабаааа!» - йилан вукIана гьитIинав чи дунги. Дихъа щай бажаричIеб гьеб эбелалъул сипат кочIолъ лъунан ккана ракIалде. Ахирисеб куплетги дир рекIелъа босун бугилан тана:\nДида мун йихьула, хирияй эбел,\nХвалида кIвечIо мун дихъа яхъизе,\nХарилъ тIерхьун зани,\nгIекколеб дир ракI,\nДандчIвалин, хирияй, ахираталда.\nХадусел кучIдуздасан бихьулеб буго кинаб ракIбакъвайгун, щокъроб чIараб къварилъиялъул гIомогун, шагIирас гIагараб ракьалъулги гIагараб мацIалъулги ургъел гьабулеб бугебали.\nМагIарул мацIгин цIар\nКIудияб щвеларищ нилъее рогьо?\nЩибдай къачIан бугеб\nКъоло цоабилеб къарнуялъ нилъей?\nШагIирасул рекIелъ абадиялъе бикIун буго, гьитIинаб мехалъ ва хадубги жив хIайран гьавураб гIагараб тIабигIаталъул сурат. Гьесда гьеб сурат нилъедаги бихьизабизе ратулел руго хIикматал рагIаби, магIарул мацIалъул гIорхъи-рахъ гьечIел ресал.\nБакъул хинал чIорахъ\nШагIирас цIалдолел ахIулел руго щибаб къо гIадада биччачIого, щибаб лахIзаталъулъ пайдаяб иш гьабизе ва гIумруялъул щибаб лахIзат Аллагьас кьураб гьайбатаб сайгъатлъун къабул гьабизе, гIумруялдаса рази вукIине.\nИнсул зонохъе щвана,\nКакал гIуждаго рана, -\nДир къо гIадада инчIо.\nРес рекъечIеб хутIана,\nБугелда гIей гьабуна, -\nГьанже заманалъул шагIир хутIулев ватиларо, гьанже заманалъеги, тIадчагIазеги къимат кьечIого, гьезда хIакъаб рагIи абичIого. Абулеб буго гьеб ГIалихIажицаги, умумуз абухъе, «бадисан баккилеб хIалалъ»:\nКечI магIий сверараб,\nМун кидал лъугIулеб,\nТIокIабги мухIканго кинха абилеб?!\nЦIакъ лъикI, цогидазда абизе лъачIеб куцалъ рагIи абизе, жиндирго асар загьир гьабизе нух батун буго шагIирасда лирикиял кучIдузулъги.\nГIенекке цо «Дур цIар» абураб кочIохъ:\nМун гIадин берцинаб\nЦIар дур букIинаан гьелде ахIулеб,\nМун гIадин кунчIараб\nЦIар дур букIинаан гьелде абулеб.\nМун гIадин гвангъараб\nЦIар дур букIинаан\nМун гIадин бацIцIадаб\nМун гIадин гьайбатай\nЦIар дур букIинан долде абулеб.\nМун гIадинай тIокIалъ\nГьеб цIар цохIо дуде щурула дица…\nЯги «Дунги мунги» абураб кочIол цохIо куплет:\nДунги мунги цо гъасда,\nЦолъун ракIал кунчIарал,\nДунги мунги цо рокъор,\nКъватIиб дунял кIочарал.\nДие хинаб асар гьабулеб буго, гIолохъанлъиялъул асар ракIалдеги щвезабун, херлъараб ракIалда кунчIи чIвазабулеб буго.\nШагIирасул тIадегIанлъилъун дида бихьула гьесда, жеги гIоло- хъанго вукIаниги, ахир унеб бакIги хвелги кIочон тунгутIиялъулъ.\n«Дун ина…» абураб кочIол цохIо куплет:\nнахъехун хутIила лъалкIал,\nдица лъун тарал,\nЦоял, дун чIухIулел,\nАбичIого гIоларо яцалде гьабураб «ХIабибат» абураб кечIалъги дун асир гьавунин ва дирго яцалъул тIолалго сипаталги цере рачIанилан. Хасго рокьана шагIирас яцалъе кьолел суалаздасан гIуцIарал куплетал.\nДиеги бокьилаан гьел дирго яцалъе кьезе ва жаваб щвезе:\nКинаб даража щолеб,\nЛъилго ракI лъукъичIезе,\nЛъилгун кьал ахIичIезе?\nКучIдузул бицунеб бугелъул, дирго махсара бичIчIулеб хасият загIиплъун бугеб лъаларо, лъугьа- бахъиналда гъорлъ гIахьаллъулел гIадамал цере чIезаризе рес гьечIолъиялъ лъаларо, махсарадул кучIдул дида мукъсаналлъун рихьана. РакIалде ккана «Махсарадул кучIдул» ва «Баркиял» абурал къотIелал гьаб тIехьалда лъечIого, гьел жидее сайигъат гьаруразе кьезе, батIаго гьитIинабго тIехь хIисабалда риччаралани лъикI букIинаанилан. Дида гьел, тIадегIанаб даражаялъул чухъида бараб (рекъечIеб гуро) гьелда данде ккун дагьаб загIипаб рукъилъун бихьана. Нахъойги абулеб буго, ГIали-хIажи, мун лъикIав шагIир вуго ва дие бокьилаан хадубги дур, магIарул мацIалъул гьоцIо бецIцIулел, хIикматал, асар гьабулел кучIдулги тIахьалги цIализе. Дир гIумруялъ гьелъие рес кьечIони, лъималазниги цIализе.\nДур шигIрабаз ВатIаналде рокьи базабулеб буго, гьезие лъикIаб тарбия кьолеб буго. ЦIаларазулха!\nЦIализеги чан чиясухъеха щвелеб, бичун босизе гIадамал ругьунлъичIеб, гьудулзабазе сайигъат хIисабалда бикьун лъугIулеб, 300 гурони бахъичIеб тIехь?!\nКигIан халалъаниги, тIадчIей гьабизе бокьун буго, гьабго тIехьалъ данде бачараб, «Харбалги къисабиги» абураб къотIелалда.\nВахI! Мун лъикIав шагIир гуревги, гьунар бугев хъвадарухъанги вукIун вугогури, ГIали-хIажи!\nБосе, цIакъ рекIее асар гьабуледухъ хъвараб, къиса «Бекараб ханжар». РакIалде ккезе бегьула гьеб къиса, умумузул букIараб, вахIщияб «бидухъ би» абураб къисас босиялъул хIакъалъулъ батилилан ва гьеб гIадат тезе гIадамазе кигIан захIмат букIарабали баян гьабулеб бугилан. Буго гьебги. Амма аслияб къагIидаялъ гьаб къиса буго гьанжесев гьеб цIаларав чиясе кисаго щвезе рес гьечIеб дарс.\nУмумузул гIакъиллъиялъул дарс, напсалдаса бергьине кин гьез цоцазе кумек гьабулеб букIарабали бицунеб дарс, кIудиязухъ, гIелму бугезухъ гIенеккиялъул дарс, гьоболлъия-лъул, гьудуллъиялъул, чилъиялъул, яхIалъул, сабруялъул дарс.\nГIумруялъ мугIалимлъун хIалтIаниги, дица кьечIо, ГIали-хIажи, цIалдохъабазе гьединаб гучаб дарс. Бар- кала!\n«МагIил горо» абураб къисаялъ тIамулел руго магIил гороялъул къимат гьабизе. Рагьун бихьизабулеб буго, вагьабиязул вахIщияб асаралде ккаразул букIунеб пикру, инсанасул гIумруялъул гьезие букIунареб къимат, Аллагьасухъ гурони гьечIеб, инсан алжаналде яги жужахIалде витIизе бугеб ихтияр гьез цIакъ бигьаго жидехъего босулеб бугеб куц. Гьаб къиса цIакъ асар гьабулеблъун лъугьун буго, живго автор гьел лъугьа-бахъиназулъ гIахьаллъарав, гьезул нугIлъун вукIиналъги, щибаб рагIиялда, щибаб жумлаялда божизе бачIунеб буго. Гьал пикраби, цо бакIалда чIечIого хисардулел, гIолилаз цIализе рукIаралани, гIемераб жоялде кантIизарилаан. Гьаб дарсалъухъги хъвадарухъанасе баркала!\nДагъистаналъул Халкъияв шагIир, мунагьал чураяв Расул ХIамзатовасул дунялалда букIараб машгьурлъиги асарги бихьизабулеб, Дагъистаналде рокьи базабулеблъун лъугьун буго «Генераласул хабарги».\nЦIаларазда бичIчIила, ГIали- хIажи, мун лъикIав хъвадарухъанги вуго. Дуда кIолеб буго, гIумруялъулъ бихьараб, бицунеб рагIараб лъугьа- бахъин, суратал рахъулев чиясда сурат гIадин, хехаб ва кьучIаб каламалъул кистьги хIалтIизабун, кагътиде босизе. Нахъойги баркала!\nДурго бажариялда рекъон, ТIадиял росдал тарихги дуца хъван букIинчIебани, дица гIажаиблъи гьабилаан. Гьелъги бихьизабула мун, дурго гIагараб ракьалдаса тIезе рес гьечIев, иман щулияв вас вукIин.\nАллагьас дур гьунар азариде бахинабеги ва халкъалъе пайдаяблъун гьабеги.\nДругие материалы в этой категории: « Гьудуллъиялъул багьа\tРакIалдещвеязул саринал »


«ЗЕЛЕНКАБИ» ГЬАРЕЯН ЛЪАЗАБУНА. - 25 Июня 2016 - Хунзахская Газета "Сельский труженик, Росдал захIматчи"\nГлавная » 2016 » Июнь » 25 » «ЗЕЛЕНКАБИ» ГЬАРЕЯН ЛЪАЗАБУНА.\n«ЗЕЛЕНКАБИ» ГЬАРЕЯН ЛЪАЗАБУНА.\nГ1емер т1орит1улел руго районалда ракьазул г1орхъи-рахъ ч1езабиялъул, «зеленка» гьабиялъул суалал рорхарал данделъаби. 16 июналда райадминистрациялда Дагъистаналъул Экономикаялъул министерстоялъул, налоговияб хъулухъазул, Росреестралъул вакилзаби, районалъул нухмалъи, росабазул бегавулзаби, предпринимателал г1ахьаллъун т1обит1ана гьелго суалал гьоркьор лъураб совещание.\n7 июналда гьабураб гьединабго данделъиялда районалъул бет1ер Саг1ид Юсуповас росабазул бегавулзабазе т1адкъай кьун бук1ана 7 июналде щвезег1ан 10 «зеленка» ракьул ва 10 «зеленка» ОКСалъул гьареян. Гьаб соналда жаниб жакъа къоялде щвезег1ан районалда гьабун буго 570 ракьул ва 474 ОКСалъул зеленкаби.\nРайоналда зеленкаби гьари иналъул ва жиндирго т1адкъай т1убазабиялъул х1акъалъулъ С. Юсуповас ц1ехана гьелда хадуб хъаравуллъи гьабизе т1ад къарал жиндирго заместитель С. Батировасда, архитектураялъул, ЖКХялъул, ракьул ва мал-мулкалъул гьоркьорлъабазул отделалъул нухмалъулев Я. Г1абдулаевасда, МФЦялъул нухмалъулей П. Батировалда, районалъул экономикаялъул отделалъул нухмалъулей П. Набиевалда, росабазул бегавулзабазда. Районалъул предпринимателазда С. Юсуповас бицана гьезие грантал щвезе бегьулел бат1и-бат1иял программаби ругилан, ах1ана гьел гьезда г1ахьаллъизе, тукаби ва гьезда сверухъ бак1ал къач1аян, рац1ц1адго ч1езареян, заманалда налогал кьеян, жидерго хъвай-хъваг1ай гьабеян лъазабуна гьезда.\nДРялъул Экономикаялъул министерствалъул финансазул управлениялъул начальникасул заместитель Тажудин Михадовас бицана «Обеление экономики» проект г1умруялде бахъинабиялъулъ т1оцебе к1вар кьолеб бугила ракьазул актуализация гьабиялде, - ян.\nРакьазул, минабазул зеленкаби гьаризе кьурал документазда г1емерисел гъалат1ал гьарулел руго къват1азул ц1арал, рукъзабазул номерал хъваялъулъ. Гьел ккеч1ого рук1ине «Парус» программа х1алт1изабеян абуна.\nДанделъиялъул ахиралда С. Юсуповас киналго росабазул нухмалъулел ах1ана рак1 унтун, гъуждул гурун х1алт1изе.


Дица гIажаиблъи гьабула къол щуябго какги бан, кIалги ккун хIукуматалъул гIарац бикъулел, ришват босулел хъулухъазда хадур лъугьарал чагIазда. ХIисаб гьабеха нужецаго, багIарараб риидалил къо, къватIиб кIикъого градусалде гIунтIун хIалуцин — кIалги ккун, мун ине кколев вуго дун хъулухъалдаса вахъугеян цо чиясда гьардезе.\nГьал суалал рачIунел руго ахираб заманалда республикаялда кадровияб политикаялъулъ лъугьун бугеб хIалуцараб хIалалъ, рищиязул хIасилаз, хъулухъалдаса унелги рачIунелги гIадамазухъ балагьун. БатIи-батIиял чагIилъидал гьенир ругел.\nАтеистазги Аллагьасда божуларел, космополитазги, жидер наслу, миллат, мацI, цIаралъул тIалаб гьабуларел гьедин бегьизабуниги, кин гьеб хIал данде кколеб гIадат ва дин цIунарав магIаруласе, ялъуни муъминчиясе?\nГьаб къеркьеялъул гIахьалчагIазул гIемерисел рукIуна диниял чагIилъун хIалел, кIалалги ккола гьез, цо-цояца гIадамал гIемер ругел бакIазда какалцин рала. Гьаниб бачIунеб буго цо санагIат гьечIеб суал. Ав кIалги ккурав, какги балев, Аллагьасукьаги хIинкъулев чиясе аб хIалалъ хъулухъ щай абураб.\nХъулухъ къваригIун буго рукъалъе санагIатлъиялъеха. Мадугьаласдаса къечIеб минаги базе ккани, жаниб гIалам бахиллъулеб къайиги лъезе ккани, живго кутакав чи вукIин бихьизабулеб машинаги хIажалъани, жиндир лъимал хутIараздаса тIокIал, кутакал рукIин цойги кинха бихьизабилеб, цо чанго азарго доллар кьурал цIороберал гIадал жалниги росичIого.\nГьеле гьел шартIаз тIамулев вуго гьав «муъминчи» цо рукъалъе «санагIалъи» бугеб хъулухъалда теян, яги вахъугеян абизе. Нилъерго къагIидаялъ абуни, дун цIогьодизе виччаян абизе.\nГьеб хъулухъалъул суал битIун ккани, цойги цIиял гьундулги ран, жаниб жавгьар-якъут бекьараб къайиги лъун мавлид гьабула гьес. Мавлидалде рачIарал руччабазда бер кIутIарабго лъала кигIаналде занавескаби, яги люстра босун бугебали. Цо-цо бихьиналгицин рукIуна гьелъул хал гьабулел.\nЦинги цо тамахаб бакIалдаги кIусун цIацIарал бералги, гьакIкIарал кIалалги рукIуна «мавла яса ливасалги бачунаго» «гьадаб жоялъул багьа щибдай бугеб?» ан сверун ралагьун.\nХважаин вукIуна цо биццатаб къандалъоялдаги кIусун гьезда хадув хал ккун, «унго дун вугев кутакав чи»- ян ккола гьесда. Хадубго цун ботIролъе бачIуна гьаб магIишат данде гьабизеян жинца баччараб инжитлъги, гьабураб хIелхIелги, кьурал ришваталги. Гьеб кинабго чуризе ва тIадеги балагьизе гурищха ас кьун гIарацгун дибир тIамун вугев гьагъаб назму ахIизе.\nДица хал гьабун, цо-цо хIакимзабаца гьел мавлидалги садакъабиги гьарулел руго, битIахъе, жинда тIад вугев хIакимасе ришватги кьун хъулухъ босулеб хIисабалда.\nГьеб кьураб жоялъухъ жеги боцIи бачIин ва бугеб биличIого цIуниялъул мурадалда. «Кьун букIаниги щиб аб, жеги бугелъул дир» абураб гIадин. Гьелдаго цадахъ «гьале дун» абураб жоги бугIиларищха магIишаталдалъун боцIулгун буголъиялъул лагълъуда бугеб гIаламалъе.\nЦIар нилъер авараг (с.т.гI.в) кIодо гьави, мавлидан таниги, хIакъикъаталда, бикъараб къайиялъул презентация гьабула гIемерисел хIарамаб гIарцуца бечелъарал чагIаца. Нилъеда лъалеб жо буго жамгIият рухIияб рахъалъ лъилъизе, сахлъизе ккани, хIажалъула гIалам кантIулел мисалал.\nКьезе ккола инсанасе тарбия, рихинабизе ва сурун бихьизабизе ккола кинабго Аллагьасул каламалъ какараб, Исламалъ гьукъараб щинаб жо – цIогь, мацI, хIелхIел, хIилла, кIигьумерчилъи ва гIемерал цогидал жал. Гьелго масъалаби рукIуна культураялда, литератураялда, искусствоялда цере.\nГьел киналго тIалабазул аслу буго дин, гьелдаса бачIараб буго лъикIлъиги квешлъиги батIа гьаби. Гьеб ишалъулъ бищунго хIажатаб рахъ буго ракI бацIцIалъи, ракI-ракIалъ Аллагьасда божун, гьесукьа хIинкъун, гьесул рахIмуялда хьул лъун гIибадат гьаби ва витIун хьвади.\nХхвалие, гьабураб жо БетIергьанас къабул гьабуларо, гьесда нилъер ракIал ва пикраби рихьула. Гьедин батани, щайха цо-цо гIадамал кIалги ккун ракъварал кIутIбигун, къараб гьаракьгун иргадал кабинетазул кIалтIа сентIолел хъулухъ кьеян, ай живго цIогьодизе виччаян? Гьеб кIал кквейги, как байги гьес ТIадегIанав Аллагьасе гуреб, жиндиего гьабулеб букIун. Гьабулебги буго доб дунялалъе гуреб, аб дунялалда санагIатлъи букIиналъе.\nКин доб букIараб жиндир мунагьал чураяв шагIир ЖабрагIил ХIасановасул?\n«Аллагьин кIалъалел кIалалги руго,\nКIвараб жо хачалел квералги руго» - ян гурищ?\nГIакълуги кантIиги кьеги нилъер бусурбабазе. Хабар лъикIаб рагIайги.